
INTRODUCERE 


Care este marea întrebare la care trebuie să răspundem? Un om de știință 
a spus recent într-o emisiune televizată că marea întrebare este „Cum s-a 
format Universul”. Chiar așa? Oare chiar răspunsul la această întrebare 
trebuie să-l aflăm mai presus de toate celelalte, într-un asemenea moment 
de traumă și confuzie pe această planetă? Eu aș spune că nu. Cred că e 
foarte interesant de aflat felul în care s-a format Universul, dar nu ceva 
esenţial, care să ne îndrume pe drumul care ne va scoate din această 
mizerie. Ceea ce chiar trebuie să știm - Marea Intrebare - este cine 
suntem cu adevărat și de ce ne aflăm aici, în această perioadă 
extraordinară de transformare a Planetei Pământ. Înţelegând aceste 
lucruri, vor veni și celelalte răspunsuri, inclusiv cum s-a format Universul. 
Fără acea cunoaștere a adevăratei naturi a vieţii, vom continua să fim 
atrași de lumea fizică, controlaţi de iluziile ei și de acele forţe înșelătoare 
care caută să ne transforme în nimic altceva decât zombi. Cu alte cuvinte, 
ne vom autodistruge. 


Ironia face ca informaţia există deja și ne spune tot ce vrem să știm, dar 
implicaţiile acestei cunoașteri sunt catastrofale pentru religie, știință, 
educaţie (îndoctrinare) și întregul sistem economic, politic, industrial și 
militar care a suprimat aceste răspunsuri. Atunci când suprimarea nu a 
fost posibilă, cei care au rostit adevărurile eterne au fost ridiculizaţi, 
condamnaţi și subminaţi în orice mod posibil. Încă facem referire la Marile 
Mistere ale Vieţii, dar ele rămân doar „mistere”, din cauza consecinţelor 
asupra sistemului. Vorbim aici despre cea mai monumentală farsă din 
istoria rasei umane, o minte și mână îndemânatice care nu implică doar 
oameni, dar și alte părți ale Universului. A fost o parte de magie neagră 
atât de reușită, încât a programat minţile a miliarde de oameni să uite cine 
sunt, de unde vin și ce caută aici în prezent. 

Cred ca a venit timpul să spunem lucrurilor pe nume: suntem o rasă de 
roboţi. Spunând asta, mă refer la faptul că majoritatea oamenilor au 
gânduri care le-au fost puse de cineva. Am devenit o rasă cu minţi 
programate, care pot fi păcălite să creadă și să facă orice, atâta timp cât 
minciunile și dezinformările continuă să ne bombardeze prin intermediul 
sistemului politic, media, religie, școli, universităţi și prin infiltrarea în 
propriile noastre conștiințe a unor surse universale care doresc să 
transforme Planeta Pământ într-o închisoare a zombilor. Dar, încet la 
început iar acum mai repede, roboții se trezesc. În schimbul acceptării 
unei diete zilnice de control mental, din ce în ce mai mulţi oameni privesc 
lumea într-o nouă lumină și pun întrebări pe care înainte nu le-au mai pus. 
Vălul se ridică iar revolta roboților a început. 


În această carte, voi spune povestea modului în care am uitat adevărata 
noastră identitate și cum forțele care controlează sunt pregătite să înceapă 
faza finală a planului lor de a pune mâna pe planetă și pe rasa umană. 


Umanitatea a fost stăpânită de o amnezie spirituală care ne-a dus pe o 
cărare întunecată și periculoasă, de pe care suntem în plin proces de 
evadare, sau nu, în funcţie de deciziile pe care le luăm. Aproape tot ce 
urmează să citeşti nu-ţi va fi necunoscut. Deja știi. Doar că aproape ai 
uitat. Posezi o memorie care păstrează ceva din ce ai experimentat de-a 
lungul vieţii fizice, dar umanitatea și-a pierdut contactul cu memoria ei 
înaltă; acea parte din noi care cunoaște Marile Răspunsuri la Marile 
Întrebări. Această carte te va ajuta să refaci legăturile cu acea memorie și, 
odată ce acest lucru va începe, la fel cum pentru milioane de oameni din 
lumea întreagă deja a început, nu vei mai fi același. Cei care merg pe acest 
drum de redescoperire sunt cei care sunt în fruntea revoluţiei roboților. 
Este vital pentru viitorul rasei umane ca tot mai mulţi să se trezească și să 
facă aceeași călătorie. Doar reconectându-ne cu nivelele superioare ale 
fiinţei noastre vom avea acces la informaţie și la iubirea de care avem 
nevoie cu disperare pentru a ne putea autovindeca și astfel, să vindecăm 
această minunată planetă pe care o numim Pământ. Asistăm la o 
schimbare de nedescris și de neînțeles. Nu știm exact ce vom descoperi, 
dar putem fi siguri ca nimic și nimeni nu va fi lăsat neatins de ceea ce se 
întâmplă pe planetă. Cred că aceste schimbări sunt vestitoarele unei lumi 
cu mult mai bune decât cea în care trăim astăzi. Voltaire a fost cel care a 
spus: „Cei care cred în absurdităţi comit atrocități”. Omenirea de-a lungul 
multor secole e dovada vie a acestor spuse. Suntem în perioada trezirii, 
când credința în absurdităţi va fi de domeniul istoriei și nu baza vieţii 
umane. 


David Icke, 
Ryde, Isle of Wight, Iunie 1994 


O DEFINIȚIE A ÎNȚELEPCIUNII 


„Putem noi cumpăra sau vinde cerul? Noi nu posedăm prospeţimea 
aerului, licărirea apei. Atunci cum ai putea să le cumperi de la noi? Fiecare 
parte din Pământ e sacră poporului meu, sfântă în memoria și experienţa 
lor. Știm că omul-alb nu înţelege obiceiurile noastre. Este un străin care 
vine noaptea și ia de pe Pământ tot ce-i trebuie. Pământul nu este 
prietenul, ci dușmanul lui, iar după ce-l cucerește, merge mai departe. 
Răpește Pământul copiilor lui. Foamea lui va devora Pământul și va lăsa în 
urmă un deșert. Dacă animalele ar dispărea, am muri de o mare 
însingurare a spiritului, fiindcă orice i se întâmplă Pământului, li se 
întâmplă și copiilor Pământului”. Şeful de trib Seattle, 1854 


AMINTESTE-TI CINE EȘTI 


Tema de-a lungul acestei cărți este povestea unei conspirații de a controla 
rasa umană. Ar putea suna fantastic acum, dar citește mai departe și vei 
vedea că este foarte adevărată și ne afectează în fiecare zi vieţile. Totuși, e 
o conspirație pe care putem și o vom demonta. Scopul acestui atac asupra 
libertăţii umane este acela de a ne ţine departe de cunoașterea realităţilor 
spirituale ale adevăratelor noastre ființe și înţelegerea locului nostru în 
această minunată reţea a vieţii, pe care o numim Creaţie. Dacă ai auzit 
explicaţii despre natura eternă a conștiinței și cum toţi suntem într-o 

călătorie nesfârșită spre evoluţie prin experienţe, e în regulă să mergi 
direct la primul capitol. Dacă asemenea informaţii îţi sunt noi, atunci 
merită să citești următorul rezumat al cunoașterii pe care manipulatorii o 
posedă, dar pe care nu vor să ne-o împărtășească. 


Adevăraţii „noi” nu sunt corpurile fizice pe care le vedem. Acestea sunt 
doar vehicule în care locuim o singură viaţă fizică pe această planetă. 
Conștiinţa, spiritul și mintea suntem noi cei eterni. În acel moment numit 
greșit „moarte”, mintea noastră eternă - gândirea, simţirea, noi - 
părăsește corpul și se mută altundeva, pentru a-și continua evoluția. Astfel 
se întâmplă în așa-numita „experienţă a morții clinice”. Mii de oameni au 
descris senzaţia părăsirii corpului lor în timpul atacurilor de cord sau al 
accidentelor rutiere. Spun aceeași poveste a privirii în jos spre corpurilor 
lor fizice, în timp ce doctorii încearcă să-i resusciteze. „ Mintea mea privea 
în jos, spun ei, și nu mai făceam parte din corpul meu” și apoi, dintr-o dată, 
văd din nou prin ochii lor și se întorc în corpurile lor. Asta se întâmplă cu 
oamenii când „mor”. Conștiinţa lor părăsește corpul. Forma noastră fizică 
are o viaţă finită, dar minţile noastre trăiesc veșnic. E ceva similar cu 
astronautul pe Lună. Işi pune un costum, pentru a experimenta o altă 
planetă. De-a lungul vieţii fizice, minţile noastre locuiesc în cochilia fizică 
pe care o numim corp. 

Conștiinţa și energia sunt una și aceeași. Tot ce există în întreaga Creaţie 
este aceeași energie-conștiință în diferite stări ale fiinţei. Diferenţa este 
între nivelul conștiinței (evoluţie, înţelegere, conștienţă) și viteza cu care 
vibrează energia la „frecvenţa” ei. Cu cât vibrația e mai rapidă, cu atât 
evoluţia este mai înaltă. Un exemplu este modul în care o singură 
substanţă poate fi apă, nori și gheaţă. Acestea arată și reacționează foarte 
diferit, dar toate fac parte din aceeași substanţă în stări diferite ale ființei. 
Așa se întâmplă și cu energia-conștiinţă, care este totul. 

Forţa pe care o numim „Dumnezeu” nu este acel bărbat cu barbă stând în 
ceruri pe un tron. Este Conștiinţa Unică. Este Creaţia - un zid, cerul, 
ploaia, tu, eu, totul înseamnă „Dumnezeu”. Cu toţii suntem picăturile 
aceluiași ocean al conștiinței. Tu ești eu, iar eu sunt tu. Tu ești totul, la fel 
și eu. Cu toţii suntem aspecte ale aceluiași întreg, râului de energie 
neîntrerupt. Diferenţele dintre noi sunt doar o iluzie. 


Unul din acele așa-zise „mari mistere” este locul unde mergem după ce 
vieţile noastre fizice încetează. Biserica spune că în rai sau iad, orice-ar 
putea să însemne acestea, iar știința materialistă spune că nu mergem 
nicăieri, fiindcă această lume este tot ce este. De fapt, oceanul conștiinței 
pe care o numim Creaţie sau Dumnezeu are nivele infinite de evoluție sau 
lungimi de undă. În spaţiul pe care corpul tău îl ocupă acum sunt toate 
frecvențele radio și staţiile de televiziune care emit spre zona ta. Nu le poţi 
vedea și nici ele nu pot fi văzute, deși împart același spaţiu, fiindcă se află 
pe lungimi de undă diferite. Reglează radioul pe una din acele lungimi de 
undă și acel post îl vei auzi. Frecvența devine realitatea radioului, lumea 
lui. Schimbă pe alt post și realitatea radioului se schimbă. La fel se 
întâmplă și cu noi. 


În acest moment, suntem poziţionaţi pe o lungime de undă fizică densă, pe 
care o numim Univers, dar când „murim”, conștiința noastră părăsește 

corpul și se mută pe o altă lungime de undă. Ceea ce numim „fantome” 
sunt entități - minţi, spirite - de pe alte lungimi de undă. Deseori par 
încețoșate și transparente, deoarece nu le vedem de pe frecvenţa lor, ci de 
pe a noastră. Este ca la radio, când se obţine o recepţie bruiată, neclară. 
Postul dominant va fi cel mai apropiat de recepţie, dar vei auzi și alte 
posturi. În termeni vizuali, asta se întâmplă când vezi o fantomă. Dacă ești 
pe aceeași frecvenţă cu fantoma, va apărea la fel de reală ca și tine. 


Extratereștrii despre care voi vorbi operează pe alte frecvenţe, motiv 
pentru care unii oameni îi văd și alţii nu. Depinde totuși dacă ești capabil 
să faci acel salt fizic pentru a recepționa alte nivele. Prin acordarea 
conștiinței tale la o altă lungime de undă, informaţia poate fi adusă în 
această lume. Acesta este procesul pe care-l numim channeling, medium 
sau recepţionare din punct de vedere fizic. Oamenii de știință adevăraţi, cu 
mintea deschisă ne arată prin cercetările din fizică și matematică faptul că 
Creaţia este alcătuită din frecvenţe și că Conștiinţa este eternă în fiecare 
dintre noi. Totuși, Conștiinţa noastră trebuie să se lupte cu suprimarea 
acestei cunoașteri de către establishment-ul științific și manipulatorii care 
o controlează. Aceștia vor să te facă să crezi că lumea fizică e totul și că 
noi toţi suntem doar „accidente” cosmice ale evoluţiei, care n-au existat 
înainte de naștere și nu vor mai exista după moarte. 


Pe măsură ce Creaţia se extinde în vid și infinit, Conștiinţa se reproduce 
constant singură. La cel mai înalt nivel, cea mai înaltă frecvenţă se află 
conștiința originară, de unde provine totul. Este suma a tot ceea ce s-a 
învăţat și experimentat din momentul în care Creaţia a devenit conștientă. 
Acesta este nivelul pe care l-am putea numi Dumnezeu. Eu prefer s-o 
numesc Sursa. Chiar și ea evoluează în mod constant, ca și observarea și 
absorbţia experienţelor tuturor aspectelor de sine ale frecvenţelor joase. 
Sursa este „super-mintea” de unde provine totul. 

Am folosit termenul „minte” pentru a descrie partea eternă din noi, fiindcă 
prefer să evit conotaţia religioasă de „suflet”. Dar mintea, sufletul și 
spiritul sunt termeni interschimbabili și descriu amalgamul de câmpuri 
energetice care animă corpul fizic, care nu moare niciodată. Ele există în 
ceea ce știința numește nivelul sub-atomic, motiv pentru care nu le putem 
vedea. În mod normal, energiile vibrează mult prea repede pentru 
simţurile noastre fizice, totuși unii oameni sensibili le pot detecta. Când 
vorbim de oameni care „văd aure”, ei observă această conștiință din jurul 
corpului. Poate fi o țesătură minunată de culori, „haina noastră 
multicoloră” care se schimbă odată cu stările noastre, deoarece culorile, 
ca orice altceva, sunt vibrații ale energiei. Cu cât starea noastră mentală 
se alterează mai mult, cu atât se modifică și starea noastră vibraţională. 
Aceste câmpuri energetice, aspecte ale minţii noastre, se reîncarnează în 
nenumărate corpuri fizice pe această planetă și în alte părţi. Cu toții 
suntem extratereștri prin faptul că suntem aici pe aceasta planetă ca parte 
și numai parte a evoluţiei noastre. Fiecare dintre noi am avut vieţi trecute 
de-a lungul a ceea ce numim istorie. Am fost aici de multe ori în atât de 
multe situaţii și rase diferite. Asta face ca prejudecata rasială și 
naționalistă să fie de-a dreptul ridicolă. Prin legea karmei sau cauzei și 
efectului ne creăm propriul viitor cu fiecare gând și faptă, fiindcă ceea ce-i 


facem pe alţii să experimenteze, experimentăm și noi într-un final, pentru a 
ne echilibra evoluţia. 


Conectarea tuturor câmpurilor noastre energetice se face printr-o serie de 
vortexuri, numite chakre. Exista șapte mari chakre și nenumărate versiuni 
mai mici. Principalele chakre se găsesc în ordine: la baza coloanei 
vertebrale (chakra bazală), la buric (chakra sacră), la plexul solar (chakra 
plexului solar), la inimă (chakra inimii), la gât (chakra gâtului), la frunte 
(chakra celui de-al treilea ochi) și de-asupra capului (chakra coroană). Cu 
cât învăţăm și evoluăm, cu atât vortexurile chakrelor învaţă mai repede și 
cresc vibrația ființei noastre eterne, ridicând-o astfel la frecvențe mai 
înalte. Energia pe care o numim iubire vine din chakra inimii. Astfel, inima 
e asociată cu iubirea dar, așa cum știau și anticii, energia iubirii emană din 
inima spirituală. 

Chakrele sunt legate de corpul fizic prin sistemul endocrin, iar 
dezechilibrele în câmpurile energetice pot afecta echilibrul corpului. 
Astfel, stresul și alte traume emoţionale provoacă boală fizică. Aceste 
câmpuri energetice sunt electromagnetice și sunt afectate de alte forme de 
electromagnetism. Este cunoscut faptul că oamenii care lucrează cu 
echipamente electromagnetice sau trăiesc sub linii de curent sunt mai 
dispuși la anumite boli și cancer. Doctorii și oamenii de știință spun că nu 
știu de ce se întâmplă acest lucru. De fapt, electromagnetismul din firele 
de înaltă tensiune disturbă câmpurile energetice ale persoanei și asta face 
ca corpul fizic să manifeste o problemă de sănătate. 

Mintea este creatoare, fiindcă totul este gând. Cu cât conștiința este mai 
puternică, cu atât mai mare este potenţialul de a crea. La nivelul 
frecvenţelor non-fizice, gândul creează prin rearanjarea energiilor în orice 
vizualizează el. Chiar și la nivelul fizic dens, creaţia trebuie să fie 
precedată de un gând. O afacere finalizată sau un obiect de porțelan 
finalizat sunt gânduri devenite fizice. Gândul este tot. 

De fiecare dată când gândim, creăm un câmp energetic. În acest mod 
funcţionează telepatia. O persoană produce câmpul-gând și o alta 
decodează acel câmp, de multe ori fără să știe. Puterea gândului de a crea 
iubire și armonie sau ură și dizarmonie este infinită și cu toţii suntem 
capabili să le producem pe ambele. Manipulatorii despre care vorbesc în 
această carte cunosc această putere de a controla oamenii prin folosirea 
gândului și a atacului psihic. Ei direcționează energia-gând spre indivizii 
țintă și încearcă să le controleze gândirea. Cei care caută iubire și armonie 
în lume trebuie să răspundă la acest atac cu energia iubirii și armoniei pe 
care cu toţii o putem crea oricând dorim. Trebuie doar s-o gândim și s-o 
trăim. Ne creăm propria realitate. Dacă ne gândim la eșec, aceasta este 
energia pe care o atragem spre noi. Atragem după principiul ești ceea ce 
gândești și acesta este principiul după care operează Karma. 


Manipulatorii nu vor ca noi să știm că suntem ființe eterne ale luminii și 
iubirii, cu potenţial nelimitat; nici că putem schimba lumea prin 
schimbarea modului nostru de a gândi. Suntem cu toţii părţi egale ale 
aceluiași întreg, aflat în călătoria spre evoluţie prin experiențe. Oamenii 
care știu și trăiesc aceste lucruri nu sunt atât de ușor de controlat și 
direcționat. Pentru manipulatori e mult mai bine să ne convingă că suntem 
accidente cosmice fără niciun viitor sau să ne închisteze în dogma vreunei 

religii și să ridiculizeze și oprime contrariul. Scopul lor e să ne taie 
legătura cu nivelele noastre înalte. De-a lungul unei încarnări, nu totul din 
conștiința noastră se încarnează și devine subiect al limitării corpului fizic 
dens, ci numai o parte. Eu numesc asta nivelul conștient. Restul minţii, 
ceea ce este cunoscut ca subconștient, acţionează ca un ghid prin viața 
fizică. Nivelul conștient (eul inferior) experimentează iar nivelul 
subconștient și nivelele conștiente înalte (eul superior) îndrumă printr-un 
proces de transfer de gânduri. 

Eul superior poate fi legat de Misiunea de Control. El știe motivul 
încarnării - ce am ales să experimentăm și să facem în serviciul umanităţii, 
planetei și Creaţiei în general. Simţim intuitiv îndemnul și comunicarea 
eului superior. Ne simţim atrași de anumite locuri, oameni, moduri de 
viață. Se arată când spunem: „ciudat că te-am întâlnit aici, ce mică-i 
lumea, ce coincidenţă”. 

Dacă pierdem contactul cu Misiunea de Control (conștiința noastră înaltă) 
putem înclina spre un comportament stupid și distructiv. Gândiţi-vă ce s-ar 
întâmpla dacă am fi pe Lună, într-o navă spaţială și cineva ne-ar tăia 
legătura cu Misiunea de Control. Am avea doar două surse de informaţie - 
ochii și urechile. Asta ar fi extrem de dezechilibrat, deoarece ar conține 
doar informaţie de la lumea înconjurătoare. Am pierde contactul cu cei 
care pot vedea dincolo de aparenţe. Manipulatorii pot să controleze 
informaţia care vine prin ochi și urechi și, ca urmare, ne pot face cu 
ușurință să uităm cine suntem și ce căutăm aici. Acest lucru li s-a 
întâmplat miliardelor de oameni care au devenit astfel o formă de roboti. 


Am explicat aceste principii mai detaliat în alte cărți, și ar fi de mare ajutor 
pentru novicii în acest subiect să citească Heal the World și Truth 
Vibrations. Dar acest scurt rezumat conţine cunoașterea pe care o veţi 
aprecia mai târziu, care nu numai că va elibera rasa umană de actuala 
închisoare mentală, dar va da și tehnologia incredibilă ce va produce 
energie nelimitată și ecologică. De ce și cum a fost ţinută această 
cunoaștere departe de oameni și ce a îndrumat umanitatea pe o cărare 
atât de întunecată și distructivă este povestea pe care o vom spune acum. 


ÎNTUNERICUL 


Când cineva vorbește despre originea lui Dumnezeu, se află în faţa unor 
întrebări fără răspuns: „Cine l-a creat pe Dumnezeu?” și „Cine l-a creat pe 
cel care l-a creat pe Dumnezeu?” și... Prin urmare, mă veţi ierta că mă 
refer la o singură generaţie a istoriei familiei lui Dumnezeu! Credința mea 
e că ceea ce cu toţii numim Creaţie a fost odată un gol potenţial. La un 
anumit moment, cel puţin o parte din acest gol a devenit conștientă de 
sine. Voi numi această conștiință originară Sursa. De-a lungul unei 
perioade de neimaginat, ceea ce numim timp, Sursa Conștiinţă a început 
să experimenteze potenţialul ei de a crea. Prin puterea gândului, și-a creat 
alte aspecte ale eului său și zone în interiorul minţii sale vaste, pentru a 
experimenta și învăţa. Printre acestea, se află în Universul nostru și tot 
ceea ce conţine el - inclusiv noi. Fiecare zonă aparţine Oceanului 
Conștiinţei și i s-a permis să evolueze în mod natural prin experienţă, deși 
toate rămân conectate la Sursă. Universurile, ca și toată Creaţia, sunt 
multi-dimensionale, fiecare având propria versiune a spaţiului și timpului. 

Ceea ce numim timp pe această planetă este foarte diferit faţă de timpurile 
altor frecvenţe. Dacă ai putea vedea Universul nostru spaţiu-timp de 
deasupra, ar părea ca o mică gogoașă sau, mai bine zis, o bobină care se 
rotește, orbitând centrul. Totul orbitează în jurul unui punct central. 
Pământul orbitează în jurul Soarelui, sistemul solar este de-asemenea pe o 
orbită, la fel și galaxiile și Universul. Fiecare „bobină” este înconjurată de 
un vortex, o spirală de energie. Cu cât această spirală vortex se învârtește 
mai repede, cu atât mai repede se mișcă Universul pe orbita sa și în 
consecinţă, „timpul” pare că trece mai repede. Vortexul din jurul 
Universului nostru începe să se învârtească mai repede, motiv pentru care 
mulţi oameni spun „timpul parcă zboară în zilele astea, nu mai e timp să 
faci nimic”, și au perfectă dreptate. Ţineţi-vă bine! Încă n-aţi văzut nimic... 

Râuri de informaţii emană de la Sursă pentru a ghida Creaţia, în timp ce, 
din alte direcţii, curg toate experienţele și învăţăturile acumulate de 
părțile constituente. Există o curgere de informaţii bidirecțională între 
Sursă și zonele minţii sale. Așadar, în timp ce Sursa este ultima în ceea ce 
privește cunoașterea, înțelepciunea și iubirea evoluează constant, pe 
măsură ce absoarbe experienţele tuturor „picăturilor” sale. Curgerea 
informaţiei de la Sursă vine pe aceasta planetă prin intermediul diferitelor 
„sub-staţii”, precum Universul și Galaxia. Fiecare nivel își adaugă 
contribuţia la curgerea informaţiei pentru a ghida nivelele de dedesubt. 
Soarele este cu mult mai mult decât o imensă minge de foc care generează 
căldură. El este o altă sub-staţie pentru energiile Sursei. Anticii știau acest 
lucru, sau cel puţin reprezentanţii lor cei mai evoluaţi, și aceasta este o 
explicaţie pentru originea venerării zeului Soare. Minţile luminate nu 
venerau Soarele doar ca pe un glob de foc de pe cer, ei recunoscând 
Logosul Solar (Soarele central) prin care cunoașterea și înţelepciunea 
Sursei ajungea pe planetă. Așa cum Soarele este mintea care îndrumă 
sistemul solar, Mintea Galactică îndrumă galaxia iar Mintea Universală 
îndrumă Universul. Sursa este mintea care ghidează întreaga Creaţie. 
Activitatea petelor solare este legată de această curgere de energie de la 
Soare spre sistemul solar. Aceasta indică timpurile când curgerea se află la 
nivel maxim. Cu toţii avem șansa de a ne acorda la această îndrumare de 
la cel mai înalt nivel, Sursa, dar nu suntem obligaţi. O putem ignora dacă 
vrem. E greu de crezut când vedem ce se întâmplă în lume, dar Creaţia e 
un alt cuvânt pentru iubire. E energia pe care o numim iubire și care ţine 
totul împreună. Scopul Creaţiei nu e să aducă durere și suferință. 


Știu că oameni de diferite credințe au încercat să explice această 
contradicţie dintre Creaţia bazată pe iubire și evenimentele groaznice care 
s-au întâmplat minut de minut pe Planeta Pământ. Unii vorbesc despre 
nevoia de a învăţa prin intermediul experienţei extreme, în timp ce alţii 
vorbesc despre un „experiment” universal de proporții. Niciunii nu mi s-a 
părut că au dreptate. Dacă Creaţia este fondată și ţinută împreună prin 
iubire, atunci iubirea trebuie să fie în mijlocul a ceea ce s-a întâmplat cu 
Pământul și rasa umană. Dar există ceva care caută să dezarmonizeze 
Creaţia. O voi numi Lucifer. Voi folosi termenul Lucifer când voi vorbi 
despre picătura originară a dizarmoniei și Conștiinţa Luciferică atunci 
când voi descrie amalgamul acelui aspect și celelalte conștiințe pe care le 
are din momentul în care s-a dezechilibrat, până la punctul în care joacă 
pe tonul lui. De fapt, Lucifer este chiar un nume impropriu. Dacă mergi 

înapoi la originea numelui, afli că înseamnă „purtătorul de lumină”. Acesta 
provine de la adevărul universal că energia pozitivă are nevoie de una 
negativă pentru a se echilibra. Când amândouă se află în armonie, obţii 
energia echilibrului și iubirii, numită Lumină. Pozitivul are nevoie de 
negativ, la fel cum și negativul are nevoie de pozitiv. Cu această idee a 
echilibrării celor două forţe, pozitiv-negativ, masculin-feminin, yin-yang și 
așa mai departe, sunt total de acord. Dar pentru scopul acestei cărți, voi 
folosi numele Lucifer pentru a descrie ceva total diferit de acel lucru. 
Conștiința dezechilibrată pe care o voi numi Lucifer nu este o parte 
esenţială a echilibrului pozitiv-negativ. Este o perturbare, un aspect 
nearmonios al conștiinței, care nu este necesar pentru evoluţia umană. Mai 
mult, eforturile lui Lucifer de a închide canalele care leagă umanitatea de 
înţelegerea înaltă au blocat, nu avansat, evoluţia noastră. Nicio experienţă 
nu este pierdută ci toate merg în banca învăţării, dar simt că nu avem 
nevoie să sondăm străfundurile pentru a atinge starea de înţelegere care 
ne va ridica spre o frecvenţă mai înaltă. 


Echilibrul între negativ și pozitiv este un fapt, dar nu cred că extremele 
negative pe care le-am văzut pe Pământ trebuie să fie parte din acest 
echilibru. Lucifer și-a dorit să experimenteze legile echilibrului și armoniei. 
Mă refer la această minte ca fiind un „el”, fiindcă este dominat nu doar de 
energia negativă, ci și de energia masculină. La un moment dat a fost o 
conștiință a echilibrului, iubirii și evoluţiei avansate - dar asta s-a 
schimbat. Ar putea fi la fel de bine ceva ce s-a întâmplat dincolo de 
controlul lui și care a dezechilibrat acest aspect al conștiinței. Ar putea fi 
un experiment pe care l-a făcut pentru a vedea ce s-ar întâmplă dacă te-ai 
opune legilor armoniei, iar acest lucru a fost teribil de greșit - precum 
crearea unui Frankenstein spiritual ce sfârșește prin a-l controla pe omul 
de știință. Dar indiferent de intenţie, Lucifer a început să înfrunte armonia 
Creaţiei. 

Creaţia nu este un fel de haos necoordonat. Când această Conștiinţă 
Luciferică a început să creeze dizarmonie, nivelele înalte ale Creaţiei au 
început să intervină fiindcă impunea erorile sale și altora și încălca legea 
universală a liberei voințe. Ceva trebuia făcut. Aici este implicată și 
umanitatea. Încă o dată, contrar credinţei comune, conștiința umană are o 
capacitate enormă de iubire și compasiune. Nu suntem ceea ce părem că 
suntem, și nimic nu este ce pare a fi. S-a luat o decizie la nivelul colectiv al 
conștiinței umane de a-i da acestei minţi distrugătoare numită Lucifer 
șansa de a-și găsi echilibrul și de a se resincroniza cu restul Creaţiei. 
Fiecare specie are o minte colectivă la care toate „picăturile” individuale 
sunt conectate. Suntem fiinţe multi-dimensionale, fiecare nivel având 
propria conștientizare și abilitate de a gândi și a lua decizii. Și astfel, 
mintea colectivă a umanităţii a fost de acord să lase la o parte propria-i 
evoluţie pentru o anumită perioadă, pentru a-i da Conștiinţei Luciferice 
șansa de a se reechilibra. Această conștiință extrem de negativă s-a 
dezlănţuit în această parte a Universului. Nu doar umanitatea a fost de 
acord, minţile colective ale altor civilizaţii universale (extraterestre) au 
procedat la fel, și nu doar nivelul fizic a fost afectat. Totul este 
multidimensional, inclusiv Universul. În același spaţiu ocupat de această 
lume fizică se găsesc toate celelalte nivele. Conștiinţa Luciferică a început 
și ea să opereze pe acele nivele. 


Efectele nu au avut loc peste noapte. Dizarmonia a creat și mai multă 
dizarmonie. Lucifer cu siguranţă nu este o ființă cu coarne și coadă. Este 
un aspect mai profund al Conștiinţei Divine, care alege să lucreze 
împotriva Sursei. Precum întreaga conștiință, el generează modele de 
gândire. Este același principiu ca acela al unui post radio când transmite 
în lume pe lungimea sa de undă. Odată transmisă, lungimea de undă poate 
fi primită de orice aparat de radio reglat pe acel post. În fiecare secundă, 
lumea transmite modele-gând. Așadar, când ai un aspect puternic și 
crescător al conștiinței care revarsă modele negative, extrem de 
dizarmonioase, e ușor să înţelegi câte zone vaste cu alte conștiințe pot fi 
afectate. Odată reglate pe lungimea ta de undă, precum un post radio, le 
poţi hrăni cu orice informaţie vrei să asculte. Din punct de vedere al 
conștiinței, aceste modele transmise pot apărea ca gânduri proprii, când 
de fapt provin din minţile altora. Într-un asemenea moment, pur și simplu 
ne acordăm la ei fără să ne dăm seama. 


Conștiința Luciferică și transmisiile ei au fost proiectate cu scopul de a 
crea dezechilibrul. Lucifer se hrănește cu energie negativă și cu cât 
generează mai multă, cu atât devine mai puternic. Impactul lui a început 
să crească și să afecteze o zonă largă. Alte picături au fost dezechilibrate 
de dizarmonie și neliniște, alăturându-se „echipei” sau ceea ce numesc eu 
„Conștiinţa Luciferică”. Au fost afectate gândirea și percepţia unui număr 
crescând de entităţi din acest sistem solar și galaxie. Conștiinţa Luciferică, 
departe de a profita de șansa de a se reechilibra singură, a încercat să 
preia și să transforme armonia în imaginea propriului dezechilibru. A venit 
momentul când derularea procesului de dizarmonie s-a aflat într-un punct 
critic. Ca urmare, de-a lungul Universului a fost transmis un apel către 
voluntari, să se dedice schimbării acestuia. Oceanul conștiinței caută să 
curgă ușor, echilibrat. Dar în anumite zone e mai mult ca o undă mareică 
de tulburare și chin emoţional și mental. De-a lungul cărţii mă voi referi la 
„voluntari” sau „voluntarii conștiinței”, adică la aceia care s-au dedicat 
restaurării armoniei și ajutorării Pământului să se resincronizeze cu restul 
familiei Galactice și Universale. Acești voluntari au venit din diferite 
nivele, începând lupta dintre lumină și întuneric: o temă observată de-a 
lungul textelor antice și legendelor. Tema a fost ilustrată simbolic în filme 
precum „Războiul stelelor” și „Imperiul contraatacă”. Scriitorii SF 
rememorează de fapt ceva ce s-a întâmplat, nu de fiecare dată în detaliu, ci 
în temă. Această luptă dintre armonie și dizarmonie s-a dus la toate 
nivelele, fizice și non-fizice. Alţi voluntari, aspecte ale conștiinței extrem de 
evoluate, au pătruns în Univers și în această galaxie în efortul de a 
restabili armonia. Ei nu s-au încarnat toţi în corpuri fizice pe Pământ. Unii 
au sosit în nave spaţiale imense, unele având kilometri lungime, în timp ce 
alţii pur și simplu s-au manifestat aici. Aceștia au fost extratereștrii care au 
venit să aducă cunoașterea pe această planetă cu sute de mii de ani în 
urmă. Pe vremea aceea, existau două forme diferite de viață pe planetă, 
extratereștrii extrem de avansați și oamenii primitivi. De-a lungul a mii de 
ani, Pământenii vor fi ajutaţi să evolueze din ce în ce mai repede. 


Valuri ale acestor ființe au început să creeze mai multe civilizaţii pe 


Pământ, incluzându-le pe cele cunoscute drept Pan, Mu (Lemuria) și 
Atlantida. Aceste civilizaţii erau mult mai avansate, în ceea ce privește 

tehnologia și înțelegerea Creaţiei, faţă de ce cunoaștem noi azi. Platon a 
amintit de Atlantida cu mai bine de 2.000 de ani în urmă, o temă care 
recent a devenit puternică în mintea umană. Acolo unde azi se află 
Oceanul Atlantic a existat un continent. Atlantida folosea energie non- 
fizică, valorificând marea de energiei din jurul nostru. Cristalele făceau 
parte din această putere și lumină a Sursei și toată energia și căldura de 
care aveau nevoie era produsă fără poluarea și deteriorarea Pământului. 
Acea cunoaștere va fi accesibilă și nouă, pe măsură ce transformarea 
prezentă va continua. 

O mare parte din această energie liberă era deja disponibilă, dar a fost 
suprimată pentru a proteja interesele imperiilor. Nu existau religii în acea 
perioadă, dar existau locuri unde oamenii mergeau să înveţe legile 
Creaţiei, cum să folosească energiile armoniei și cum să-și intensifice 
capacităţile. Ei puteau comunica cu animalele prin sunet sau telepatic, în 
special cu cea mai evoluată ființă non-umană, delfinul. Atlanţii puteau face 
ceea ce noi numim azi miracole. Dar nu erau deloc miracole. Nu există 
miracole sau paranormal. Sunt doar legi naturale ale Creaţiei în acţiune. 
Atlanţii puteau ridica obiecte sau pe ei înșiși. Puteau provoca combustie 
spontană. Puteau manifesta și demanifesta materia. li ridicau ritmul de 
vibraţie, încât înceta să mai fie fizică, apoi îi restaurau vibrația originară și 
materia reapărea în forma fizică. 

Corpurile lor erau diferite față de ale noastre și foarte diferite faţă de 
acelea ale Pământenilor de pe planetă în acea perioadă. Erau mai puţin 
denși și puteau pluti deasupra Pământului prin puterea gândului. Mulţi se 
puteau materializa sau dematerializa, precum teleportarea din Star Trek, 
dar fără a avea nevoie de acea tehnologie. Erau mai înalți decât noi. 
Anumiți oameni care au avut viziuni despre această perioadă atlantă 
povestesc că au văzut fiinţe înalte de peste 2 metri, cu tenul auriu și cu 
ochii de un albastru pal. Atlanţii trăiau sute de ani la fiecare încarnare, 
deoarece corpurile lor erau mai acordate la energiile din jurul lor. Cu cât 
înțelegeau mai bine adevărata natură a vieţii, cu atât mai bine puteau 
vindeca bolile (dizarmonia) înainte să devină o problemă fizică. Azi, noi 
așteptăm simptomul fizic, dar adesea, când apare, e prea târziu. 


Conștiinţa voluntară cunoscută drept atlantică a început să crească 
înţelegerea pe această planetă, pentru a ajuta Conștiinţa Luciferică să se 
rupă de spirala sa de dizarmonie și să protejeze Conștiinţa Umană. Totul a 
fost bine în Atlantida pentru mult timp dar, încet-încet, au început să apară 
dezechilibrele şi presiunea care continuă a atacurilor Conștiinţei 
Luciferice. De-a lungul a eoni de existenţă, Conștiinţa Luciferică a învăţat 
cum să distrugă mai bine armonia și să dezechilibreze oamenii, lucrând 
prin intermediul nivelelor lor emoţionale. Producerea energiei negative 
prin orice mijloace disponibile era motivaţia ei, deoarece o asemenea 
energie negativă o hrănește și-i dă o mare putere. Motivul conflictului era 
irelevant atâta timp cât exista un conflict și o linie de producere a energiei 
negative. Au fost distruse planete, fie prin intervenţia directă a lui Lucifer, 
fie prin modelele lui de gândire, care atingeau conștiințele altora. O 
planetă cunoscută de sumerieni drept Maldek a fost distrusă de o explozie 
nucleară creată de oameni de știință care aveau cunoașterea, dar nu și 
înţelepciunea. Unele rămășițe ale acelei planete și ale altora încă zboară 
prin sistemul nostru solar în forme pe care le numim asteroizi și comete. 

Unele rămășițe sunt ţinute în cercurile lui Saturn. Prea incredibil? Iată ce-i 
facem aceste planete! O distrugem prin modul stupid de comportament, 
acest lucru întâmplându-se și în altă parte, fie prin exploatare nesăbuită, 
fie prin explozii nucleare, fie prin otrăvirea atmosferei. Umanitatea ca 
întreg a fost oare influenţată de o forţă a binelui? Nu! 


A venit un moment în care extratereștrii Luciferici au căutat să preia 
planeta, purtând războaie cu nenumărate civilizaţii extraterestre care 
doreau fie să ajute, fie să exploateze această lume. Armonia a dispărut 
demult. Atlantida a dispărut demult. Pământul, care a fost creat ca o 
planetă a echilibrului și un generator de iubire a început să reverse 
energie negativă în sistem. Lucrurile mergeau foarte rău, afectând serios 
mintea planetei, conștiința pe care o numim Mama Natură, Spiritul 
Pământului sau Gaia. Pământul este corpul fizic dens al acestei minţi, cu 
toții existând în câmpul lui de energie, în aura lui. Când umanitatea 
creează energie negativă, Pământul o absoarbe și prin el este exportată în 
sistemul solar, în Univers. Lucifer și-a trimis puterea negativă către 
Spiritul Pământului, căutând să-l distrugă la toate nivelele prin 
dezechilibrarea câmpurilor lui de energie - mintea și emoţiile. Gândurile 
lui au acţionat asupra emoţiilor atât direct, cât și prin afectarea formei 
fizice. Când corpurile noastre ne dor, durerea ne afectează emoţiile. 
Conștiința planetară nu e deloc diferită. Voluntarii extratereștri care au 
acceptat să restaureze armonia și să ridice conștiința la nivel fizic s-au 
găsit în fața unei imense provocări din partea altor surse extraterestre, 
care au venit pe planetă în navele lor spaţiale imense. Mulţi dintre ei au 
fost afectaţi, începând să lucreze pentru forțele negative. 

Cunoașterea e neutră. E în funcţie de cum o folosești, în sens pozitiv sau 
negativ. Cei care au înţeles cum ar putea fi folosite energiile și puterea 
cristalelor erau cunoscuţi în Atlantida drept „paznicii luminii” și „păzitorii 
cunoașterii secrete”. Doar în ei se putea avea încredere și li se puteau 
comunica secretele. Totuși, influența Luciferică era atât de mare, încât 
mulți dintre acești oameni au devenit dezechilibraţi. Drept consecinţă, 
cunoașterea, care era potenţial letală, a căzut pe mâini greșite. Mulţi 
atlanţi au început să se folosească de cunoașterea lor în moduri extrem de 
dăunătoare, ca și extratereștrii care au acaparat Atlantida. 


Timp de sute de mii de ani, pe vremea Atlantidei și mai târziu, 
extratereștrii din diferite civilizaţii universale au ajutat rasa umană și i-au 
îmbunătăţit forma fizică. Unii dintre aceștia au făcut-o în scopuri pozitive, 
alţii în propriul interes. Asemenea teme sunt documentate în textele 
străvechi și pe tăbliţele de lut scrise în urma cu 6.000 mii de ani de 
sumerieni. Scrierile sumeriene vorbesc de „zei” care au venit din cer 
pentru a însămânţa femeile, pentru ca apoi să se întoarcă înapoi, între 
stele. Forma umană, așa cum o știm, Homo sapiens sapiens, n-a evoluat 
din familia maimutelor, ci dintr-o civilizaţie universală, în urma cu 20.000 
de ani sau înainte de ultimul cataclism care a scufundat Atlantida, în jurul 
anului 10.000 î.e.n. De fapt, familia maimuţelor a apărut prin însărcinarea 
unor forme animale de către extratereștri, ca parte a experimentului lor. 
Oamenii de știință vorbesc de „veriga lipsă” dintre omul din Neanderthal și 
actualul corp uman, dar n-o vor găsi niciodată, fiindcă nu există. Acest salt 

evolutiv brusc al formei umane provine tot de la intervenţia 
extratereștrilor, unii pozitivi în intenţie, alţii negativi. 


Scrierile sumeriene spun că un „zeu” pe nume Ea s-a implicat în această 
inginerie genetică. Acest zeu a avut un frate vitreg pe nume Ea-lil și, după 
cum vom vedea, aceștia erau doi dintre „zeii” Sumerului care vor fi 
introduși în sistemele de credinţe ale religiilor din prezent. Multe din 
poveștile Vechiului Testament provin din Sumer și relatează sfârșitul 
Atlantidei, când extratereștrii negativi deţineau în mare parte controlul. 
Un „imn” sumerian descrie pomul vieţii și fructul pe care zeii i l-au interzis 
Omului să-l mănânce. Acest pom se afla în Grădina lui Edinnu, cuvânt ce 
înseamnă câmpie. În această grădină, potrivit imnului, îl puteai găsi pe 
zeul Ea. Câtă asemănare cu Adam, Eva și Grădina Edenului din Biblie! 
Descrierea sumeriană a Grădinii lui Edinnu și versiunea sa reciclată, 
Grădina Edenului, sunt simboluri a ceea ce s-a întâmplat în perioada 
atlantă târzie. 


Lui Adam și Evei (simbolizând Bărbatul și Femeia de pe Pământ) li s-a spus 
să nu mănânce din pomul cunoașterii. Cu alte cuvinte, erau ţinuţi în 
ignoranță, în așa fel, încât să nu afle care este adevărata lor natură. 
Aceasta este o temă care a continuat de-a lungul istoriei umanităţii până în 
prezent. Eu o numesc „abordarea ciupercii” - ţine-i în întuneric și 
hrănește-i cu aberaţii. Potrivit lui William Bramley în cartea sa The Gods of 
Eden, șarpele din povestea lui Adam și a Evei simbolizează Frăția Șarpelui, 
despre care crede că a fost înfiinţată pentru ca voluntarii să transmită 
cunoașterea spirituală unei umanităţi ignorante. În cercetarea lui, Bramley 
sugerează că „zeul” cunoscut drept Ea sau Prinţul Pământului a fost ajutat 
de sumerieni să proiecteze genetic noua formă umană. El nu voia să-i vadă 
pe oameni întemnițați din punct de vedere mental, spiritual și fizic. A făcut 
și el lucruri mai puţin lăudabile, crede Bramley, dar era sincer în a se 
opune acestei suprimări. Din nefericire, extratereștrii malefici controlaţi 
de Lucifer erau atât de ostili acestui demers, încât șarpele a început să 
devină sinonim cu răul și Ea, Prinţul Pământului a devenit cunoscut ca 
Prințul Întunericului. Nu era nimic altceva decât asasinarea caracterului, 
minciuni și propagandă, pe care le vedem întâmplându-se și în lumea 
zilelor noastre. 

Cei care au citit povestea lui Adam și a Evei își amintesc că șarpele, 
simbolul lui Ea în viziunea lui Bramley, n-a avut șansa să-i păcălească să 
mănânce din Pomul Vieţii. A fost oprit. William Bramley crede că Frăția 
Șarpelui a fost preluată de extratereștrii negativi și folosită în propriile 
scopuri - pentru a ţine secretă cunoașterea faţă de masa de oameni și a o 
da doar unei elite în care se puteau încrede pentru a sprijini „marea 
lucrare” a controlului și dominaţiei lumii. Această elită a format liderii, 
regii și preoţii din civilizaţii care vor urma Atlantidei. Ţinta lor era să 
deconecteze nivelul conștient al ființei noastre de nivelele înalte, până în 
punctul în care conștiința Pământului să fie prinsă în lumea fizică densă și 
incapabilă să evadeze și să evolueze. Sclavi eterni, potrivit lui Bramley. Nu 
știu dacă interpretările lui cu privire la poveștile sumeriene sunt 
adevărate, dar n-am nicio problema cu ideea că o implicare extraterestră 
pe Pământ a avut loc în timpul Atlantidei și după aceea. De mult timp cred 

că extratereștrii au însămânţat actuala formă umană. Așa se explică 
diferitele rase umane, cu culorile și trăsăturile lor variate. 


Extratereștrii care căutau să ajute umanitatea să avanseze au însămânţat 
corpurile umane, îmbunătăţindu-i genetic și au făcut în așa fel, încât 
spiritul să-și exprime mai ușor întregul potenţial. Cred că forma umană a 
fost subiectul unui fel de război genetic. Mai cred că o organizaţie, pe care 
o voi numi Frăția, a fost și este folosită de mii de ani pentru a manipula 
rasa umană. 

Negativitatea extremă care s-a abătut asupra Pământului în ultimii ani ai 
Atlantidei a avut și alte implicaţii. Fiecare formă de viață are un sistem 
energetic, o rețea de linii care sunt legate de chakre pentru a menține 
curgerea energiilor vitale. Acupunctura se bazează pe acest cunoștințe. 
Cei care o practică numesc aceste linii meridiane, și același sistem se 
aplică și planetelor. O planetă are chakre și o reţea de linii energetice 
numite meridiane, linii de forță magnetică sau linii dragon. Dacă 
deteriorezi și distrugi îndeajuns aceste reţele de energie, poţi distruge o 
planetă în același mod în care corpul uman moare atunci când sistemul lui 
energetic este suficient de dezechilibrat. Baza acupuncturii este de a ţine 
sistemul uman în armonie și corpul fizic sănătos. Acele de acupunctură 
sunt folosite pentru a reechilibra și redirecționa curgerea energiei. Există 
anumite puncte, cunoscute ca punctele acupuncturii, unde acest lucru se 
poate face foarte eficient. La fel și cu Pământul... 


Folosirea greșită a cunoașterii a început să amenințe această reţea 
energetică. Acei atlanţi, care încă erau mânaţi de valorile care i-au adus 
aici, au fost îndrumați de nivelele superioare să crească puterea energiilor 
care curgeau prin și de jur împrejurul planetei. Cu cât energiile erau mai 
puternice, cu atât mai mare era potenţialul creaţiei; sau, folosite greșit, 
pentru crearea cataclismelor. Majoritatea atlanţilor erau, până atunci, de 
necontrolat și singura cale de a-i împiedica să distrugă Pământul era să 
reducă potenţialul energiilor de care dispuneau. Nava spaţială care a venit 
pe planetă a folosit liniile energetice drept energie, iar dacă energia este 
redusă, reduci potenţialul de a valorifica acea putere în scopuri negative. 


Eu cred că povestea Regelui Arthur și a lui Merlin este, cel puţin în parte, 
un basm simbolic al acestei încetiniri a energiilor. Cred că aceste povești 
se referă la atlanti și au devenit legende cu cavaleri și regi doar mai târziu, 
când puteau fi mai bine înţelese de cei vizaţi a fi informaţi. Acest lucru se 
poate aplica și altor povestiri din textele antice care au alcătuit Biblia. 
Povestea regelui Arthur a fost un fel de pildă. Sabia Excalibur, cred, 
simboliza încetinirea „energiilor dragon”, așa cum le numesc unii oameni. 
Legenda spune că sabia (energiile) a fost fixată într-o piatră și doar o 
anumită persoană avea darul să o scoată. Doar cineva care poseda modelul 
corect de energie, putea folosi cheia vibratorie pentru a elibera energiile 
care dormitau de la Atlantida încoace. Acest proces a avut loc azi. 
Excalibur a fost scoasă și eliberată de-a lungul planetei. Acest lucru s-a 
făcut în mare parte în Britania și Irlanda, deoarece aici s-a petrecut 
închiderea acum mii de ani. Totuși, sunt implicate multe alte locuri de pe 
planetă. Câmpul energetic al Pământului este acum pregătit pentru 

iminenta lui evoluţie spre frecvenţă mai înaltă, în timp ce perioada 
oportunității Luciferice se încheie. 


Convingerea mea e că acele energii care au fost închise sau cel puţin 
încetinit erau, în parte, energiile kundalini are Pământului. Aceste energii 
în chakra bază, adesea simbolizate de șarpe sau dragon, sunt sediul puterii 
noastre. Atlanţii știau cum să lucreze cu această putere, dar puterea poate 
fi folosita în mod constructiv sau distructiv. În ultimele lor zile, au ales 
distrugerea și sursa puterii lor a fost îndepărtată. Oprimarea curgerii 
kundalini a avut în mod evident mari efecte emoţionale, fizice și mentale 
asupra Pământului ca entitate fizică și spirituală, iar puterea și 
cunoașterea din aura sa (energiile prin care trăim și din care facem parte) 
au fost diminuate. În termeni ai evoluţiei, Spiritul Pământului și 
umanitatea au luat-o invers. În prezent, umanitatea i-ar putea da 
Conștiinţei Luciferice șansa să se reechilibreze singură. Un râu de energie 
evolutivă pozitivă ar putea pune capăt perioadei de oportunitate 
Luciferică. Acum putem reveni la punctul de unde a început totul, în 
termenii evoluţiei noastre. Când bucla se va închide, perioada oportunității 
lui Lucifer se va încheia și ea, și noi ne vom continua evoluţia din punctul 
în care a fost întreruptă de influenţa negativă a lui Lucifer. 


Cum a venit sfârșitul Atlantidei? „Cheia” armonică a fost răsucită, iar 
atlanţii dezechilibraţi au început să distrugă totul. Frecvența vibratorie a 
scăzut și densitatea planetei a crescut. Pământul se îndepărta de lungimea 
de undă a conștiinței și se deconecta de la legătura cu nivelele înalte ale 
fiinţei. Cu fiecare diminuare, nivelele de înţelegere, cunoaștere și 
înţelepciune disponibile rasei umane se reduceau corespunzător. Pentru 
mine, acest fenomen este ceea ce într-adevăr înseamnă Căderea Omului. 
Înseamnă căderea frecvenţelor cunoașterii și înţelepciunii într-o materie 
mai densă. Cu cât căderea continuă, cu atât umanitatea uită Atlantida, 
fiindcă noi cădem din ce în ce mai mult, în termenii conștiinței, dincolo de 
frecvenţa în care s-a întâmplat totul. Odată cu creșterea de azi a 
frecvenţei, ne vom aminti din ce în ce mai mult despre Atlantida. Pe 
măsură ce căderea e inversată, kundalini-ul Pământului și alte energii sunt 
reeliberate. 


Comportamentul atlanţilor și eforturile Conștiinţei Luciferice au afectat 
atât de mult câmpul de energie al Pământului, încât Atlantida s-a 
scufundat treptat, prin cutremure colosale, erupții vulcanice și unde 
mareice. Cataclismele finale au fost provocate de o radiaţie de 
reechilibrare care a trecut de-a lungul Pământului, despre care voi vorbi 
mai pe larg imediat. Efectul acestei „radiaţii fotonice”, așa cum au numit-o 
unii, era reechilibrarea câmpurilor energetice. Dacă un câmp de energie 
este fundamental dezechilibrat, procesul de reechilibrare poate crea efecte 
zguduitoare, atât fizice cât și mentale. 

Sunt sigur că a avut loc și un fel de război nuclear, și că Pământul a fost 
lovit în timpul distrugerii Atlantidei de o imensă bucată de moloz, o 
rămășiță probabil din Maldek. Energiile sunt electromagnetice și diferite 
câmpuri energetice se atrag sau se resping. În condiţii de dezechilibru 
puternic, se atrag. Așadar, dacă câmpul de energie al Pământului trece 
printr-o fază extrem de negativă, este mult mai probabil să atragă asupra 

lui alte câmpuri negative - precum molozul din jurul galaxiei. Cred că cel 
puţin Luna și Venus „au rătăcit” o vreme, înainte să intre pe orbitele lor 
actuale. Asta cu siguranţă a distrus echilibrul dintre câmpurile energetice 
ale altor planete și stele. Aceste serii de evenimente au determinat, fără 
îndoială, dispariţia civilizaţiei numite Atlantida. Cercetătorii au descoperit 
dovezi privind înălțarea semnificativă a munţilor Anzi în urmă cu 10.000 de 
ani. De fapt, întregul lanţ muntos de la suprafaţa Pământului s-a ridicat în 
acea perioadă. S-a petrecut o inversare a polilor magnetici și o înclinare a 
Pământului pe axa lui. Aceste schimbări au creat o incredibilă undă 
mareică în jurul planetei. Cristalul imens din centrul sistemului de energie 
atlant s-a pierdut în ocean și poate el creează fenomenul straniu cunoscut 
ca Triunghiul Bermudelor. Din timp în timp, ar putea deschide un portal 
dintr-o dimensiune în alta. Alte planete din acest sistem solar care erau 
foarte dezechilibrate au trecut prin răsturnări similare și iadul s-a 
dezlănţuit de-a lungul unei zone întinse. După părerea mea, Pământul s-a 
dez-aliniat într-un fel de la reţeaua universală de energie. 


Închiderea punctelor de energie și vibraţie au ţinut închisă conștiința 
atlantă în frecvențele Pământului și mulţi care puteau scăpa au ales, din 
diferite motive, să stea și să continue munca. Pentru a face acest lucru, a 
trebuit să înceapă ciclul de încarnări de la frecvențele non-fizice ale 
Pământului spre forma umană. Acest proces i-a inclus și pe voluntarii care 
încă se găseau pe traiectorie și aceia care fie au fost păcăliţi de Conștiinţa 
Luciferică, fie au fost aspecte ale acelei conștiințe. Alţi voluntari n-au putut 
suporta scăderea frecvenţelor și au plecat înainte să fie prea târziu. 
Vibraţia și atmosfera Pământului au devenit mult mai dense și lupta 
lumină/întuneric s-a manifestat într-un alt mod. Prezenţa extraterestră, 
atât cea negativă cât și cea pozitivă, a căpătat o altă formă. Influenţa lor s- 
a făcut simțită prin afectarea conștiinței umane; prin plantarea de idei, 
credințe și modele de gândire. Mai cred că extratereștrii au continuat să 
vină în navele lor spaţiale pentru a observa, ajuta sau manipula, în funcţie 
de natura lor, dar totul s-a făcut subtil și complet diferit faţă de perioadele 
atlantă și pre-atlantă. De la sfârșitul Atlantidei, cei care au continuat să 
lucreze pentru evoluţia planetei și umanităţii s-au încarnat pentru a 
răspândi adevărurile spirituale și a pregăti Lumea pentru marea schimbare 
din prezent. 


Un channeler a transmis: „Pentru mulţi dintre voi, Pământul nu e casa 
voastră evolutivă. Mulţi aţi venit din alte sfere ale evoluţiei. Unii dintre 
scriitorii voștri i-au numit „ copiii stelelor”, o expresie potrivită. Mai multe 
fiinţe evoluate au venit pe planeta voastră și s-au manifestat în timpurile 
atlante. Acesta a fost cel mai mare impuls în aducerea noii cunoașteri în 
Atlantida și ceea ce a dus la dezvoltarea civilizaţiei ei. Noua cunoașterea a 
fost adusă în acest sistem prin sursele universale alte spiritelor extrem de 
evoluate. Acum, voi practic o veţi aduce înapoi”. 


A fost creat un plan de a restaura Pământul după Atlantida, care a avut 
trei mari motivații: 

De a ajuta Conștiinţa Luciferică să se rearmonizeze înainte ca perioada ei 
de „șansă” să se încheie. Să protejeze conștiința umană de alte viitoare 
dezechilibre. Să împiedice căderea câmpului de energie al Pământului spre 

vibrații și mai joase. Acest punct final este crucial pentru ceea ce se 
întâmplă azi pe planetă. Creaţia se auto-echilibrează. O poţi împinge spre 
dezechilibru pentru o anumită perioadă dar apoi reintră în armonie. 
Aceasta buclă a oportunității pentru conștiința Luciferică a avut o scală de 
timp definită iar acum, în timpul generaţiei noastre, se va închide. Este 
timpul pentru Planeta Pământ să se întoarcă pe drumul său originar de 
evoluţie. 


Totul, începând din interiorul unui atom și până la Univers este o orbită în 
jurul unui punct central. Unii cercetători cred că sistemul nostru solar, 
împreună cu o zonă mai întinsă, se află pe orbită în jurul sistemului stelar 
cunoscut ca Pleiade. Potrivit scriitorului Paul Otto Hesse, această orbită 
este centrată în jurul lui Alcyone, cea mai luminoasă stea din Pleiade. Unii 
oameni spun că durează 24.000 de ani pentru ca soarele nostru să 
parcurgă orbita. Hesse crede că raza fotonică pe care am menţionat-o a 
fost proiectată dinspre Alcyone și Pleiade. Este o rază încărcată cu 
particule de energie, care reechilibrează și resincronizează toate 
câmpurile de energie care trec prin ea. Termenul de „rază fotonică” și 
poziția lui Alcyone sunt rezultatul cercetării lui Hesse, nu al meu. Eu o 
cunosc drept o rază sincronizatoare și n-am nicio idee despre alcătuirea ei 
și nici de unde emană. Dar efectul este același. O transformare 
extraordinară! 

Aureola fiind un cerc, fiecare orbită a sistemului nostru solar din jurul 
stelei Alcyone (dacă acest lucru e corect) ne poartă de două ori prin 
aureolă. S-a estimat că o parcurgere completă a acestei orbite durează 
2.000 de ani. Indiferent ce stare de dezechilibru experimentează o planetă, 
trecerea prin aureola fotonică o va reechilibra la nivelul vibratoriu cel mai 
apropiat de evoluţia ei. Totuși, cu cât mai dezechilibrat este câmpul de 
energie al planetei în momentul intrării în aureolă, cu atât mai multe 
întreruperi în procesul de reechilibrare se vor produce. Planeta a mai 
experimentat marea inversare, cea care a marcat sfârșitul Atlantidei și s-ar 
putea întâmpla din nou, dacă nu inundăm cu iubire câmpul de energie al 
Pământului. Aura fotonică este selectivă, dând o șansă celor care sunt gata 
să se mute dincolo de acest nivel al existenţei, în altul, mult mai înalt. 
Acum este timpul potrivit pentru Pământ să facă acel pas evolutiv și să se 
întoarcă acolo unde se afla înainte de începutul oportunității Luciferice. Cu 
alte cuvinte, „bucla” evolutivă s-a închis, iar Pământul revine pe drumul 
originar al evoluției. 


Oportunitatea Luciferică se apropie de sfârșit. Simt că trecerea actuală 
prin aureola fotonică va avea un efect chiar mai puternic decât a avut în 
vremea Atlantidei. Acum, câmpul energetic al Planetei Pământ face un pas 
imens în evoluţia sa. Cine nu procedează la fel, nu va fi capabil să se 
încarneze pe Pământ după ce acest proces se va încheia, deoarece 
Pământul va opera la o frecvenţă mult prea înaltă pentru ca el să poată 
exista aici. 

Ideea acestei aureole de reechilibrare a fost identificată de poporul mayaș 
acum mai bine de 1.000 de ani. Când civilizaţia Maya se afla la potenţialul 
ei cel mai înalt, între anii 435 și 850 e.n., erau cu mult mai avansați în 
știință și în înţelegerea Creaţiei decât astăzi. Ei puteau canaliza alte 
frecvenţe și contacta vizitatori din spaţiu. Cunoșteau aceste cicluri ale 

aureolei care intersectau Pământul și au creat un sistem de numere și 
simboluri pentru a măsura aceste perioade. Potrivit calculelor mayașe, 
lăsate în magnificele lor piramide și temple, actualul „mare ciclu” al 
evoluţiei Pământului a început în anul 3.113 î.e.n. și se va finaliza în anul 
2012 e.n. Acest lucru corespunde cu profeția lui Nostradamus, care a 
prezis o schimbare uriașă: o eră a evoluţiei umane va apune și o alta își va 
pregăti intrarea. Cei care au studiat calendarul mayaș cred că 2012 
înseamnă resincronizarea Planetei Pământ. Eu simt că fereastra timpului 
în care vom vedea cea mai dramatică schimbare se află între anii 1990 și 
2030. Voi da mai multe detalii privind efectele acestei perioade când vom 
atinge acea zi în povestea noastră cronologică. 


În cuprinsul Universului se află civilizaţii extrem de evoluate, care ajută 
umanitatea și Pământul. Unii dintre ei s-a încarnat, alţii au venit aici în 
nave spaţiale, iar alţii încă operează prin informaţii canalizate cu 
Pământenii. Aceste civilizaţii au evoluat până la punctul în care pot gândi 
ca indivizi separați sau își pot lega minţile în mod colectiv, pentru a accesa 
cunoașterea și înţelepciunea disponibile în suma totală a părților. Ceea ce 
ne îndrumă este o Conștiinţă Galactică și Universală, căreia i s-a atribuit 
numele de canalizatori (channelers). Aceasta este conștiința care îndrumă 
Pământul și pe cei încarnaţi care se află aici pentru a servi umanitatea și 
planeta, servind astfel Universul. Acea conștiință este ghidată de Sursă. 
Contra acestor acţiuni de iubire stau totuși aspecte ale Conștiinţei 
Luciferice, care se manifestă în corpuri fizice. Acestea sunt îndrumate de o 
Conștiinţă Universală, care este în opoziţie cu Sursa și caută să submineze 
eforturile acelora care doresc să deschidă ușa închisorii atât pentru 
umanitate, cât și pentru Pământ. De-a lungul multor mii de ani, evoluţia 
Planetei Pământ a fost dominată de lupta dintre aceste două stări ale 
fiinţei, armonie și dizarmonie. Graţie aureolei de reechilibrare, poate 
exista un singur învingător - armonia. Dar acest lucru nu șterge ororile pe 
care dizarmonia le-a creat și le va crea pentru încă puţin timp asupra 
acestei lumi. 


Pământului i-a trebuit o lungă perioadă de timp pentru a se reface după 
cataclisme, iar când suprafaţa fizică a început să se vindece, aceasta s-a 
întâmplat într-o lume total diferită. Cunoașterea care a clădit Atlantida a 
dispărut, deoarece frecvenţa conștiinței care putea fi accesată pe Pământ 
devenise cu mult mai mică și mai primitivă decât fusese. Câmpul energetic 
a fost reechilibrat, dar energiile au trecut la o frecvenţă mult mai mică față 
de cum erau inițial. În termeni de vibraţie, a fost precum încarnarea în 
melasă. Era cu mult mai greu pentru acele minţi extrem de evoluate, care 
încă lucrau la reechilibrarea planetei, să manifeste înțelegerea încastraţi 
într-un corp fizic dens. Corpurile lor erau acum mai dense decât în 
Atlantida iar limitările erau mai mari față de ce erau obișnuiți. Potenţialul 
energiilor din jurul planetei era și el redus. Toate acestea au făcut ca 
sarcina celor încarnaţi pentru a ajuta Pământul să fie mult mai grea. 


Evenimentele de la sfârșitul Atlantidei au atras un mare număr de fiinţe în 
această zonă a Creaţiei, pentru a ajuta. Câmpul energetic al Pământului 
trebuia pregătit pentru următoarea trecere a aureolei de fotoni. Mulţi 
voluntari au început să se încarneze pe Pământ. Dar această frecvenţă 

fizică densă și altele au continuat să fie dominate de ruptura Luciferică. 
Acea conștiință exprimată prin extratereștrii negativi a fost în mare parte 
îndepărtată de nivelul fizic al planetei prin procesul de reechilibrare, dar 
acum a început să stimuleze din nou dizarmonia. Frecvența joasă a facilitat 
acest lucru, iar dizarmonia din câmpul energetic al planetei a căpătat ritm, 
în timp ce Conștiinţa Luciferică a pătruns în ultimul stagiu al perioadei 
sale de „oportunitate”, care n-a mai dat semne de succes. Odată, am avut o 
viziune în care Pământul lua forma unui glob de sticlă precum cele 
atârnate în discoteci și săli de dans. În timp ce globul se învârtește, el 
reflectă lumina în toate direcţiile. Cred că e imaginea plastică a rolului 
jucat de Pământ. Numai că, în loc să trimită lumină și iubire în spaţiu, el 
genera energie negativă. Era o uzină producătoare de energie negativă, 
care dezechilibra și ţinea pe loc evoluţia sistemului solar și tot ceea ce 
intra în aureola fotonică. Astfel, s-au creat tensiuni vibratorii care au ajuns 
la punctul critic. 


O informaţie canalizată pe care am folosit-o în Truth Vibrations spunea: 
„Universul are nevoie de viața pe care o produce Pământul și ea trebuie 
conservată. Nu doar pentru tine facem toată această muncă. Mereu a 
existat o ordine a modului în care planetele au fost guvernate. Omul nu a 
înţeles conexiunile care leagă totul împreună”. Acesta este un alt motiv 
pentru care conștiința voluntară se concentrează asupra Planetei Pământ. 
Ceea ce se întâmplă aici afectează o arie foarte întinsă. Toate stelele și 
planetele sunt interconectate într-o reţea de linii energetice, reţeaua 
universală. Dacă o chakră sau un punct ritmic de pe reţea se deteriorează 
sau începe să genereze energii dezechilibrate, ea afectează alte frecvenţe, 
iar dezechilibrul poate crește ca un cancer. Totul mi-a devenit clar de-a 
lungul acestor ani de retrezire spirituală. Dacă Pământul continuă să fie 
abuzat, se va crea foarte multă energie negativă, cu repercusiuni în 
Univers. 


Dezechilibrele și densitatea Pământului afectează umanitatea în foarte 
multe moduri. Merită să repet faptul că nu toată conștiința noastră se 
încarnează într-un corp fizic și devine subiect al limitărilor severe. Nivele 
înalte ale conștiinței noastre (egoul superior) rămân la nivelul non-fizic și 
îndrumă egoul inferior printr-o încarnare. Egoul superior cunoaște planul 
vieţii - ceea ce sperăm să experimentăm și să îndeplinim de-a lungul unei 
vieţi. Dacă totuși, pierdem contactul cu egoul superior, Misiunea de 
Control, devenim dominați de informaţia care vine prin ochi și urechi, 
lăsându-ne pradă modelelor de gândire direcţionată la acest nivel de către 
Conștiinţa Luciferică. Aceasta lucrează mai ales asupra emoţiilor și egoului 
nostru și, odată ce Lucifer le are sub control, ne afectează 
comportamentul, provocând durere și distrugere. Asta s-a întâmplat cu 
rasa umană. Noi ne putem încarna cu cele mai bune intenţii dar, odată ce 
privim doar cu ochii și devenim supuși tuturor informaţiilor cu care ne 
bombardează constant acest nivel, putem uita de ce suntem aici și 
acționăm în contradicție cu ceea ce intenționam înaintea încarnării. Acest 
lucru se întâmplă mai ales dacă energiile kundalini sunt suprimate 
deoarece, în acea stare, celelalte chakre nu mai sunt legate atât de 
puternic de nivelul fizic. Astfel, fizicul nu este pe deplin conectat cu 

nivelele noastre superioare. (Sursa energiilor kundalini este șira spinării, 
locul relaţiilor noastre sexuale și armonioase). 


Ar putea fi chiar mai rău dacă eul nostru superior lucrează prin una din 
frecvențele non-fizice, încă dominate de Conștiinţa Luciferică. În aceste 
cazuri, posezi un eu inferior îndrumat greșit și un eu superior îndrumat 
greșit. Există și încarnări directe ale Conștiinţei Luciferice. Priviţi înapoi în 
istorie și în jurul vostru azi și veţi vedea multe exemple în acest sens. 
Dezechilibrul Pământului, densitatea lui și curgerea suprimată sau 
dezechilibrată a energiei kundalini fac mult mai grea legătura și 
comunicarea între eul superior și ce inferior, de-a lungul încarnării. Cu o 
influenţă tot mai slăbită a „Misiunii de Control”, eurile inferioare intră sub 
controlul informaţiei provenite prin ochi și urechi. Dacă Lucifer poate 
manipula acea informaţie și umple mintea umană cu modele de energie 
negativă, înseamnă că el poate încuraja umanitatea să acţioneze în moduri 
care generează și mai multă energie negativă în oceanul conștiinței în care 
noi existăm. Mai multă energie negativă crește puterea Conștiinţei 
Luciferice. Putem simţi aceste energii când ne întâlnim cu cineva și 
gândim: „Nu mi-a plăcut deloc tipul.” Sau atunci când intrăm într-o casă și 
spunem: „Nu-mi place, e ceva straniu aici”. În acele momente, simțim 
energia non-fizică generată de o persoană sau de altele din trecut. Ceea ce 
numim atmosferă este chiar energia, negativă sau pozitivă, generată de 
ființele umane sau entitățile non-fizice. Atmosfera de la meciurile de fotbal, 
de exemplu, este creată de energiile generate de public. 

De la sfârșitul Atlantidei, dezechilibrele au fost alimentate atât de modele 
de gândire transmise de Conștiinţa Luciferică, cât și de energiile negative 
generate de umanitate. Ca rezultat, Pământul a fost supus la un și mai 
serios dezechilibru negativ, care a condus la starea lumii de azi. Lucifer a 
căutat să controleze informaţia și modelele de gândire ale nivelului fizic 
dens într-o așa măsură, încât oricine s-ar încarna pe Pământ ar devenit 
supus acelor modele și influenţei oamenilor deja afectaţi. Un exemplu 
simplu pot fi părinţii controlaţi sau puternic influenţaţi de modelele de 
gândire Luciferice și care-și îndoctrinează copiii să gândească la fel. 


Odată ce controlul minţii umane a fost în mare parte îndeplinit la nivelul 
colectiv, fiecare generaţie succesivă s-a confruntat cu presiunea de a se 
conforma acelui mod de gândire. Fiecare specie are o minte colectivă, un 
nivel la care toate minţile încarnate sunt legate. S-a demonstrat că, odată 
ce un anumit număr de specii învaţă să facă ceva nou, dintr-o dată, alţi 
membri ai aceleiași specii sunt capabili să facă același lucru fără să li se 
arate cum. Acest „Sindrom al celor 100 de maimuțe”, cum a fost denumit, 
reprezintă mintea colectivă la lucru. Odată ce un număr suficient de minţi 
individuale încep să gândească într-un anumit mod, modelele lor de 
gândire devin suficient de puternice la alţii pentru a accesa acea 
informaţie. Văzând cum se transmit modelele de gândire de către Lucifer 
în mintea colectivă și forțarea miliardelor de corpuri fizice dense de-a 
lungul secolelor să facă același lucru, nu este greu de înţeles cum au 
apărut și au devenit atât de puternice iluziile și neînțelegerile umanităţii. 


Au existat trei sarcini pe care cei care au venit pe Pământ trebuiau să le 
îndeplinească, pentru a reinstaura armonia. Prima a fost să creeze o reţea 

de energie temporară pe planetă, pentru a o înlocui pe cea perturbată pe 
vremea Atlantidei; cea de-a doua era de a redeschide acel sistem de 
energie atlant la momentul potrivit și a retrezi energiile închise înainte de 
saltul evolutiv al Pământului, în cursul trecerii actuale a aureolei fotonice; 
cea de-a treia era de a da oamenilor cât mai multă informaţie posibil, 
pentru a-i ajuta să-și amintească cine au fost cu adevărat și cu ce misiune 
au venit aici. Toţi cei care și-au schimbat gândirea în lumina acestor 
informaţii au trimis modele de gândire în mintea colectivă, pentru a 
înfrunta dominaţia Luciferică. Aceste eforturi au fost mai grele atunci când 
frecvența a scăzut și natura dezechilibrelor a fost subjugată. In această 
frecvenţă joasă existau emoţii negative și stări mentale la o scară și de o 
severitate pe care acești voluntari evoluaţi nu le-au mai experimentat 
direct. Ei au trebuit să fie capabili să-și joace rolul în acele generaţii de 
sfârșit de secol XX și să stăpânească emoţiile, tentaţiile, iluziile și temerile 
atât de răspândite pe Pământ. Dacă nu reușeau, perioada de tranziţie 
devenea mai traumatizantă decât se așteptaseră. Aceste ființe au trebuit să 
treacă prin vieţi care să le dea experienţa unor emoţii extrem de 
neplăcute, pentru a învăţa să le învingă. Uneori au trăit vieţi în care lucrau 
aproape exclusiv asupra sistemul energetic și răspândirii informaţiei; 
alteori au trăit vieţi destinate experimentării emoţiilor negative și 
învingerii acestora. Majoritatea vieților lor a fost însă o combinaţie a 
ambelor. 


De-a lungul miilor de ani de la distrugerea Atlantidei, cei care au lucrat 
pentru restaurarea planetei s-au încarnat iar și iar și în acel proces au 
acumulat datorii karmice care trebuiau să fie echilibrate. Unii au devenit 
atât de afectaţi de presiunile acestui nivel, încât n-au mai urmat drumul pe 
care se porniseră după distrugerea Atlantidei. Ei au venit să elibereze 
prizonierii și au sfârșit și ei în închisoare, prinși de presiunile și dorinţele 
lumii fizice dense, subminaţi de Conștiinţa Luciferică ce căuta cu 
precădere să oprească voluntarii. Majoritatea acestora au fost anonimi de- 
a lungul istoriei, trăind vieţi simple, mânaţi de munca asupra sistemului 
energetic. Multe din monumentele megalitice din lume au fost construite 
fie de ei, fie sub îndrumarea lor. Piramidele și cercurile de pietrele sunt 
manifestarea fizică a efortului din urmă cu mii de ani de a construi un fel 
de reţea energetică provizorie, pentru a menţine Pământul activ până când 
reţeaua energetică  atlantă va fi reactivată, adică în zilele noastre. Ei 
puteau simţi energiile și erau îndrumați să facă ceva necesar, deoarece 
dezechilibrele energetice din acea perioadă nu erau atât de mari cum 
urmau să devină mai apoi, iar legătura cu eul superior era mai puternică. 
De asemenea, fiecare efort a fost făcut în colaborare cu alte nivele, ceea ce 
a ajutat la conectarea puternică a eului superior cu cel inferior a anumitor 
oameni-cheie atunci când trebuia ca anumite sarcini speciale să fie 
îndeplinite. 


Geometria piramidei a fost proiectată în așa fel, încât are un efect 
semnificativ asupra curgerilor de energie, negative sau pozitive, în funcţie 
de cum sunt folosite, în timp ce monumentele circulare de piatră și pietrele 
ridicate acţionează ca niște ace de acupunctură ce primesc energii de la 
reţeaua universală, reechilibrând fluxurile. Dacă priviţi înapoi la orice 
civilizaţie care era cu mult mai evoluată decât restul lumii, veţi privi fie la 

un grup încarnat al acelora care s-au oferit voluntar să ajute Pământul, fie 
la efectele aterizării navelor spaţiale sau ale informaţiei canalizate care s-a 
transformat în cunoaștere. Asta nu înseamnă că voluntarii erau perfecţi. 
Erau și ei subjugaţi de presiunea acestei lumi. Și, la urma urmei, ce este 
perfect? Dar erau sincronizaţi îndeajuns de mult cu eul lor superior, astfel 
încât cunoașterea să intre în acest nivel, ajutând Pământul și înţelegerea 
umană. 


Când mă refer la încarnarea conștiinței voluntare în anumite civilizaţii nu 
spun că fiecare membru al acelei naţiuni sau rase era încarnarea acelei 
conștiințe. Numai câţiva dintre ei. Aceștia erau cei care au accesat 
informaţia și înțelegerea de la nivele mai înalte. Ei fie au ajutat acele 
civilizaţii să evolueze rapid, fie au înfruntat dogma politică, economică și 
religioasă din acele timpuri. În același timp, în jurul lor au existat oameni 
care i-au ignorat sau i-au ucis pentru „erezie”, și la fel pe cei care-i 
ascultau și le transmiteau mai departe învăţăturile. V-am prezentat situaţia 
în forma ei cea mai simplă. Dar, desigur, a fost cu mult mai complicat. O 
parte din conștiința voluntară s-a dezechilibrat și n-a mai lucrat pentru 
binele planetei sau chiar împotriva ei. Nimeni nu este doar bun sau rău. 
Întrebarea e care parte din noi ne domină și la ce nivel? 


Extratereștrii au continuat să vină pe Pământ în această perioadă post- 
atlantă și au fost consideraţi zei de către Pământeni. Acest lucru nu e deloc 
surprinzător când stai să-ți imaginezi ce trebuie să fi trăit pământenii 
primitivi în faţa navelor spaţiale și a ocupanților lor. N-ar trebui să 
subestimăm gradul de influenţă al altor civilizaţii din Univers asupra 
evoluţiei umane. Peste tot în Biblie și în alte texte antice poţi găsi ceea ce 
pare a fi descrierea unei nave spaţiale. Cartea lui lezechel este un prim 
exemplu. Există o descriere a așa-numitei Nave Spațiale a lui lezechel 
făcută de Josef F. Blumrich, un fost șef de la NASA. Lucrarea lui afirmă că 
un număr de texte biblice descriu nave spaţiale. Analizând multe scrieri 
antice și opere de artă ale oamenilor din întreaga lume, acestea par să 
conţină descrieri ale unor nave și ale ocupanților lor, despre care se 
credea a fi „zei din ceruri”. Textele sanscrite din India Antică vorbesc de 
zei care au luptat în aeronave și cu siguranţă Cartea lui lezechel te pune 
pe gânduri: 


„Când mă uitam la fiare, am văzut jos, lângă aceste fiare, câte o roată la 
fiecare din cele patru feţe ale lor. Aceste roţi, după înfățișarea lor, parcă 
erau de crisolit, iar după făptură toate aveau aceeași înfățișare. Și după 
alcătuirea și făptura lor, ele parcă erau vârâte una în alta. Înaintau în toate 
cele patru părţi, iar în timpul mersului nu se întorceau. Obezile lor formau 
un cerc larg și de o înălţime înfricoșătoare și aceste obezi la toate patru 
erau pline de ochi de jur împrejur. Când mergeau fiarele, mergeau și roţile 
de lângă ele, și când se ridicau fiarele de la Pământ, se ridicau și roţile. Ele 
mergeau încotro le da duhul să meargă și roţile se ridicau împreună, căci 
duh de viaţă era și în roţi. Când mergeau acelea, mergeau și acestea, și 
când acelea se opreau, se opreau și acestea; iar când acelea se ridicau de 
la Pământ, atunci împreună cu ele se ridicau și roţile, pentru că duh de 
viaţă era și în roţi. Deasupra capetelor fiarelor se vedea un fel de boltă, 
întinsă sus, deasupra capetelor lor, care semăna cu cristalul cel mai curat; 

iar sub bolta aceasta erau întinse aripile fiarelor una spre alta și fiecare 
fiară mai avea câte două aripi, care le acopereau trupurile. Când fiarele 
mergeau, auzeam fâlfâitul aripilor lor, ca un vuiet de ape mari, strașnic ca 
glasul Celui Atotputernic, ca zgomotul dintr-un marș ostășesc; iar când ele 
se opreau, își lăsau aripile în jos”. lezechel 1:15-24. 

Babilonienii aveau un zeu pe nume Oannes, o ființă amfibiană cu coadă de 
pește care, potrivit legendelor lor, a venit pe Pământ pentru a construi o 
civilizaţie. Unii oameni care au citit despre civilizațiile și cultura acelor 
timpuri au râs la ideea aterizării unei nave spaţiale foarte avansate. Dar 
oamenii din lumea noastră computerizată, tehnologizată, vizitează părţi ale 
lumii în care există oameni care încă trăiesc mai mult sau mai puţin ca 
anticii. Nimeni nu găsești acest lucru ciudat sau greu de acceptat. Singura 
diferenţă este aceea că, în cazul extratereștrilor, o cultură tehnologizată 
vizitează o cultură primitivă la nivel interplanetar, nu intercontinental. 


Vom vedea acum ce s-a întâmplat cu umanitatea după Atlantida, în 
teritoriul fertil dintre râurile Tigru și Eufrat, în jurul anului 4.000 î.e.n. 
Aceasta zonă a devenit cunoscută ca Mesopotamia, acum Irak. Aici, 
poporul sumerian s-a stabilit și a fost influenţat de vizitele mai multor 
popoare extraterestre, unii pentru a-i ajuta, alţii pentru a-i exploata. Se 
spune că sumerienii au construit primele orașe ale erei post-atlante, dar au 
existat multe alte civilizaţii înaintea lor. Una a fost în Israel, în jurul 
Ierihonului. Potrivit scrierilor sumeriene păstrate pe tăblițe de lut coapte, 
ei au venit în zonă cu știința scrisului, artelor, agriculturii și metalurgiei 
deja cunoscute. Sunt sigur că acea cunoaștere conținută în scris și 
artefacte le-a parvenit de la civilizaţii mai timpurii, pe care istoria încă nu 
le-a consemnat. Sumerienii își foloseau abilităţile de agricultori și 
aluviunile ramase de la apele din timpul potopului pentru a cultiva grâu în 
fiecare an. Din câte știm, aveau o cultură mult mai avansată, în comparaţie 
cu alte popoare din acea vreme. Au alcătuit o bibliotecă cu mai mult de 
30.000 de tăblițe scrise, iar descoperirea lor ne-a dat înţelegerea 
trecutului și istoriei sumeriene. Unele simboluri de pe pe artefactele 
sumeriene corespund celor din cercurile din lanurile de grâu care apar în 
prezent pe câmpurile din sudul Angliei și în alte părti. 


Principalele două orașe ale Mesopotamiei erau Eridu, capitala Sumerului, 
și Nippur, în nord, capitala Akkadului, locuită de rasa semită. Cele două 
orașe aveau credinţe religioase și culturi complet diferite. Eridu venera 
zeul Ea, în timp ce Enlil era zeul celor din Nippur. Mai târziu, cuvântul 
arab, Allah va proveni din Enlil, la fel ca termenul ebraic pentru 
Dumnezeu, El, care va deveni și Dumnezeul creștin. N-am niciun dubiu că 
Ea sau En-lil erau extratereștri din acea perioadă timpurie despre care am 
vorbit. Ei au pătruns în legendele sumeriene ca „zei”. Extratereștrii, 
canalizările psihice și viziunile pe care oamenii le-au trăit au constituit 
baza religiilor ce vor urma, până în prezent. Nu toţi zeii provin din aceste 
surse. Unii au fost doar produsul unor minţi confuze, dar majoritatea erau 
extratereștri sau transcendentali la origine. 


Priviţi la implicaţiile Bibliei și ale altor cărți „sfinte” în temele dezvoltate 


până acum în povestirea noastră. Zeul judecător, atât de mult citat în 
Vechiul Testament și în alte texte antice, care amenința că va abate 

nenorociri asupra ființelor umane dacă nu vor face cum li se spune, abia 
reflectă atitudinea extratereștrilor negativi sau a entităţilor canalizate. 
Acestea nu sunt cuvintele lui Dumnezeu, ci ale extratereștrilor și entităţilor 
canalizate care se credeau zei. Voi mergeţi la biserică și veneraţi un 
extraterestru! Ideea că Dumnezeu a creat oamenii după chipul și 
asemănarea sa descrie perfect însămânţarea formei umane de către 
extratereștrii consideraţi a fi zei. Precizez aici că extratereștrii comunicau 
cu oamenii în termeni pe care aceștia îi puteau înțelege la vremea 
respectivă. De la acele explicaţiile simbolice de acum mii de ani au apărut 
dogmele religioase, simbolismul fiind luat ad litteram și modificat sau 
adăugat. 

Când textele antice spun clar „Această poveste este o parabolă”, religiile 
acceptă povestea ca fiind simbolică, dar mulţi oameni iau textul ad 
litteram. De fapt, majoritatea acestor texte sunt simbolice și spuse în mod 
alegoric. In cărțile mele, și eu folosesc o mulțime de explicaţii simbolice, 
care au legătură cu ceea ce experimentează oamenii de azi și care pot fi 
identificate cu ușurință. Așadar există unele adevăruri în Biblie și în multe 
alte texte antice în ciuda efortului religiilor de a le minimaliza sau 
distruge. Aceste adevăruri și coduri matematice conţinute nu vor fi 
niciodată înțelese dacă vor fi luate ad litteram și nu în mod simbolic. Mai 
ales că religiile continuă să proclame că tot ce e scris în ele este sută la 
sută adevărat și cuvântul infailibil al lui Dumnezeu, deși o bună parte este 
clar invenţie transmisă de la om la om de-a lungul secolelor. Dogmele și 
miturile religioase au fost folosite cu succes pentru a suprima înțelegerea 
sau a altera adevărul suficient încât să transforme ceva pozitiv în negativ. 
Povestea lui Adam și Eva este un exemplu. Este folosită pentru a submina 
femeile (În poveste, Eva îl ispitește pe Adam să mănânce din Pomul 
Cunoașterii, în pofida poruncii lui Dumnezeu, și așa, răul începe cu crearea 
femeii). Mitul a fost adesea folosit pentru a justifica ideea că noi toţi ne 
naștem păcătoși (se presupune că toate liniile noastre ancestrale provin 
genetic de la păcătoșii „originari”, Adam și Eva). Această absurditate este 
crezută orbește și azi pentru a justifica un comportament deviat. 


Pentru a pătrunde prin acest teren minat trebuie să privim la simbolismul 
din povestirile sumeriene și din alte texte antice, dar să nu-l luăm ca atare. 
Chiar și simbolismul este multidimensional. De pildă, eu nu cred ca 
simbolismul șarpelui are legătură în întregime cu Gradina Edinnu sau 
Eden. Cred că șarpele a fost folosit ca simbol pentru multe lucruri. Cultura 
mesopotamiană avea un zeu șarpele pe nume Ningishzida, reprezentat de 
doi șerpi întrepătrunși. Aceștia ar putea simboliza cele doua forțe opuse, 
pozitiv-negativ, masculin-feminin în echilibru în cadrul energiei kundalini, 
care urcă prin canalul central pentru a conecta și împuternici chakrele la 
nivel fizic. În mod corespunzător, deși oarecum ironic, simbolul profesiunii 
medicale în prezent este caduceul - doi șerpi încolăciţi. Simbolul medicinii 
moderne reprezintă cunoașterea corpului fizic și a câmpului energetic 
uman cunoscut de mii de ani, dar respins acum de însăși profesia care a 
pus cunoașterea în simbolul ei! 


Șerpii și simboluri similare au fost de-asemenea folosiţi în culturile antice 


pentru a reprezenta Zeița sau polaritatea feminină a Creaţiei. Conceptele 
timpurii ale Trinității aveau ca simbol feminin triunghiul zeilor, în timp ce 

alte religii mai luminate vorbesc de Zeul Tată-Mamă pentru a evidenția 
nevoia echilibrului masculin-feminin atât în noi înșine, cât și în întreg. 
Versiunea creștină a acestei idei a Trinității - Tată, Fiu și Sfântul Duh - nu 
recunoaște femininul, acest lucru reflectându-se în atitudinea faţă de femei 
de-a lungul secolelor. Toţi anticii și culturile mai luminate din punct de 
vedere spiritual, precum sumerienii, egiptenii, grecii, amerindienii, 
aborigenii australieni și foarte mulţi din est, cunoșteau importanţa energiei 
kundalini și aveau iniţieri, adesea foarte grele, pentru a grăbi activarea 
acestor energii. Șarpele era mai mult o reprezentare a acestei iniţieri. 
Similar, credinţele lor despre înviere sau renaștere erau adesea 
simbolizate prin șarpele care năpârlește în timp ce trece dintr-o stare a 
fiinţei în alta. 


Au existat unele perioade de pace în Sumer, dar a fost afectat și de luptele 
dintre orașe și, treptat, civilizaţia a decăzut și a dispărut. Asta se va 
întâmpla mereu de-a lungul evoluţiei umane - dorința de a impune 
credinţe sau de a fura beneficiile unei culturi avansate, provocând război 
după război și distrugând ceea ce ingeniozitatea umană și conștiința 
voluntară au creat. Există de asemenea cazul în care vrei să controlezi 
oamenii și să le oprești evoluţia spirituală. Atunci iști un conflict între ei, 
un mod excelent de a-și îndeplini acel scop. Cultura sumerienilor a 
influenţat și alte popoare, care au început să se dezvolte în regiunea pe 
care o numim Orientul Mijlociu. Credinţele și cunoașterea sumeriană și-au 
găsit locul printre egipteni, babiloniei, asirieni, evrei, și mai târziu, greci. 
Ulterior, grecii îi vor influenţa și pe romani. Sumerienii ar putea fi numiţi 
pe drept baza a tot ce a urmat. Scrierile și construcţiile arhitecturale 
precum arcada și domul au apărut mai întâi la sumerieni în perioada post- 
atlantă, deși acestea provin probabil din timpuri pre-sumeriene. Multe din 
credințele evreilor sunt moștenite din Mesopotamia și Egipt, fiind 
transmise de-a lungul generaţiilor ca iudaism și mai apoi creștinism. Ideea 
Sabatului provine de la sumerieni, ca și Marele Potop, Căderea Omului și 
legile asociate cu Moise. O tăbliță sumeriană descrie mitul Creaţiei, care în 
teme lui principale e la fel ca cel din Geneză. 


În mare măsură, deși nu în totalitate, miturile despre Dumnezeu sunt 
rezultatul activităţilor extraterestre asupra psihicului și circulau deja în 
vremea Sumerului. O tăbliță sumeriană vorbește despre Bel, care 
înseamnă Fiul lui Dumnezeu. Bel urma să devina figura mitică 
supraviețuitoare a Babilonului și va fi cunoscut de evrei ca Baal. Bel, fiul 
sumerian al lui Dumnezeu, era echivalentul lui Hristos și răscumpărătorul 
în gândirea babiloniană. Ei credeau că el a murit și a înviat din nou pentru 
a le asigura salvarea. Aţi mai auzit undeva asta? Babilonienii jucau drama 
Patimilor și cântau imnuri foarte asemănătoare cu Patimile și serviciile 
creștinismului de mai târziu. Bel era al doilea într-o trinitate de zei: Ea = 
Tatăl; Bel = Fiul și Anu = Sfântul Duh. Exista obiceiul sacrificării unui miel 
zeilor fiindcă, așa cum spune o tăbliță, „Mielul este schimbul pentru 
umanitate”. Ce ne spune Biblia? „... Mielul lui Dumnezeu, care a luat 
asupra lui păcatele lumii”. Se spune că mielul din Biblie este Iisus, dar asta 
e doar o parte a mitului reciclat. Povestea lui Bel și alte elemente cheie a 
acestui sistem de credinţe sumerian și babilonian au fost preluate de către 
evrei, în Iudeea, după ce aceștia au fost eliberaţi din captivitatea în 

Babilon. Ei și-au găsit apoi calea în textele care alcătuiesc Vechiul 
Testament și, prin intermediul lor, Noul Testament. 


Așadar, Biblia ne vorbește de lisus ca de Mielul lui Dumnezeu, murind 
pentru ca păcatele noastre să poate fi iertate sau, așa cum spuneau mai 
devreme cu mii de ani în Mesopotamia, în timpul sacrificiilor animale, 
„Mielul este schimbul pentru umanitate”. O tăbliță sumeriană chiar 
conţine povestea despre cum Sargon, regele semiţilor, a fost ascuns de 
mama lui într-un coș din papură pe malul Eufratului, o poveste atribuită în 
Biblie lui Moise. Așa cum vom vedea, întregul fundament al iudaismului, 
creștinismului și al multor alte religii provine din povești moștenite de-a 
lungul secolelor, fiecare religie în parte atribuindu-și propriul zeu salvator. 
Unele dintre aceste mituri vor fi simbolice pentru evenimentele actuale, 
dar înţelesul lor, în majoritatea cazurilor, s-a schimbat sau înfrumusețat, 
încât înțelegerea s-a pierdut. 


Nu sunt sigur cât de direct s-au implicat extratereștrii în Sumer. Vreau să 
capăt mai multă informaţie înainte să decid ce să cred. Evident, această 
parte a cărții cu privire la implicarea extraterestră trebuie luată ca o sumă 
de ipoteze, deși este bazată pe cercetările unui număr însemnat de oameni 
de știință. E posibil ca extratereștrii să se fi făcut cunoscuţi populaţiei ca 
un grup, sau să fi acționat ca indivizi. Dar cred că manifestarea fizică a 
extratereștrilor n-a fost ceva simplu. Aceasta, deoarece ei operează în 
mare parte pe alte frecvenţe ale realităţii, care le permit să fie văzuţi doar 
de aceia care se pot acorda din punct de vedere psihic cu ei. Cu siguranţă 
ei au lucrat prin intermediul conștiinței umane și prin canalizatori 
(channelers), având o influenţă considerabilă asupra evenimentelor. Ceea 
ce chiar cred, date fiind dovezile pe care le-am văzut și propria-mi intuiţie, 
este că principiul inițierii oamenilor în adevărurile eterne a început să fie 
folosit greșit în perioada sumeriană de început și probabil chiar mai 
devreme. Dacă vă amintiţi, channelingul din capitolul trecut vorbea despre 
„gardienii luminii” în Atlantida, prin care se transmitea cunoașterea 
modului în care să fie folosite și valorificate energiile. Această cunoaștere 
a fost ţinută în secret din cauza riscului unui dezastru, în cazul în care era 
greșit folosită. La acea vreme, procesul de inițiere era folosit cu cele mai 
bune intenţii. Acest proces a fost totuși ulterior infiltrat de influenţa 
Conștiinţei Luciferice și, încet dar sigur, a dat naștere enormei rețele de 
societăţi secrete pe care o vedem azi, toate cu termeni similari, simboluri 
și proceduri de iniţiere. Voi numi această reţea „Frăţia”. 


Subliniez aici că nu vreau să sugerez că toate societăţile secrete din acest 
moment au un scop malefic, sunt negative sau manipulative. Multe au 
continuat să lucreze în secret în secolele care au urmat, pentru a transmite 
cunoașterea spirituală care fusese sistematic distrusă și, dacă vorbeai 
deschis despre aceasta, era echivalent cu sinuciderea. Conform cu scopul 
ei inițial, Frăția era folosită pentru comunicarea adevărurilor spirituale 
întru binele umanităţii, contribuind la păstrarea acelor adevăruri vii de-a 
lungul unor timpuri foarte întunecate. Prin urmare nu e nicio contradicţie 
că unii oameni mari, care au servit bine umanitatea, au fost implicaţi în 
societăţile secrete ale Frăției, în timp ce Frăția a fost la rândul ei folosită 
de alţii pentru a manipula îngrozitor umanitatea. Depinde cine se afla la 

conducerea societăţii secrete la momentul respectiv. Ceea ce susţin cu 
tărie totuși, este că a avut loc o preluare graduală a procesului de inițiere 
al Frăției, până în momentul în care a devenit o influenţă negativă 
copleșitoare asupra umanităţii și un vehicul extrem de eficient pentru 
Conștiinţa Luciferică. Voi schița această preluare pe cuprinsul cărții și voi 
evidenția efectul ei azi, crucial asupra vieților noastre, a tuturor. Diferenţa 
dintre Frăția originară și versiunea Luciferică este una de intenţie și 
metodă. Frăția originară urmărea transmiterea adevărurilor (sau ceea ce 
era perceput a fi adevăr) către cei consideraţi de încredere și care aveau 
să folosească cunoașterea înţelept. Versiunea Luciferică a Frăției dă celor 
consideraţi de încredere o versiune măsluită a adevărurilor, manipulându-i 
să-i împlinească ambițiile de a controla lumea. 


Civilizaţia sumeriană s-a extins și în jurul anului 3.500 î.e.n. a fost 
construit faimosul oraș Ur. Mai târziu, a avut loc un eveniment care a 
alterat cursul Eufratului, forțând populaţia să se mute mai la nord. Astfel, 
a fost întemeiată așezarea riverană Babilon, care înseamnă Poarta Zeilor. 
Conflictele interne i-au slăbit și în cele din urmă, amoreii au cucerit 
regiunea și au unit Sumerul cu Akkadul, formând Babilonia. Amoreii erau o 
rasă semită, o ramură a ceea ce va deveni evreimea. Regele Hammurabi a 
ajuns conducătorul Babiloniei, promulgând un sistem de legi și de justiţie 
care urmau a fi adoptate pentru uzul propriu de către evrei, greci și 
romani. Educaţia era la dispoziția tuturor și oricine avea șansa să înveţe să 
scrie și să citească. Existau biblioteci și universităţi. Este important de 
observat, uitându-ne la proveniența valorilor și credințelor din ziua de azi, 
că nimic nu-i nou sub soare. Totul e moștenit sau influenţat de ceea se s-a 
întâmplat în trecut. A spune că credinţele creștinismului erau ceva nou 
acum 2.000 de ani e de-a dreptul ridicol. Până și ceremonia creștină 
cunoscută ca euharistie, mâncatul trupului și băutul sângelui, provine din 
zilele canibalismului. Azi, creștinii mănâncă pâine și beau vin roșu pentru a 
simboliza trupul și sângele lui Hristos. În ceremoniile originare, se mâncau 
și se beau cu adevărat părţi din sacrificiile umane și animale. Grecii 
numeau asta Euharistie! 


Asirienii au călătorit 300 de mile spre sud, pentru a invada și cuceri 
Babilonia în jurul anului 1.280 î.e.n. și de-a lungul a 200 de ani și-au extins 
imperiul de-a lungul Mediteranei. După o perioadă de război intern, 
asirienii au invadat Egiptul, dar această campanie i-a extenuat fizic și 
financiar atât de mult, încât au fost cuceriţi de caldeeni, care și-au mutat 
centrul în Babilon. Cel mai cunoscut rege caldeean a fost Nabucodonosor, 
care a domnit din 604 până în 561 î.e.n., el fiind cel care a invadat Iudeea 
pentru a prelua comanda Egiptului. Evreii vor fi luaţi prizonieri și duși în 
Babilon, acolo unde puteau avea acces la poveștile despre Bel, Fiul lui 
Dumnezeu, și la alte credinţe mesopotamiene despre care am amintit. 


Următorii cuceritori au fost persanii, care au cucerit Babilonia în anul 539 
î.e.n. Evreii credeau că acești invadatori au fost trimiși de propriul lor 
Dumnezeu, lehova, pentru a-i elibera din captivitate. De fapt, la fel ca 
multe ale popoare, persanii voiau doar să-și extindă imperiul și să fure 
toate bogăţiile ieșite în cale. Evreii i-au sprijinit pe persani în atacul lor 
asupra Babilonului și astfel li s-a permis să se întoarcă în Iudeea. Au luat 

cu ei poveștile și credinţele pe care le auziseră în Babilon și astfel au fost 
create religiile iudaică și creștină. Persanii credeau într-un singur 
Dumnezeu, în contrast cu religiile politeiste, care abundau în diferiţi zei, 
responsabili pentru fiecare aspect al naturii. Mulţi extratereștri deveniseră 
„zei” sau figuri mitice de-a lungul secolelor. Când toţi aceștia s-au contopit 
într-unul singur, Dumnezeu, a rezultat un amalgam al tuturor acelor mituri 
și credinţe. Prin urmare, nu-i de mirare că Biblia e atât de contradictorie... 
Până în 500 î.e.n. persanii controlau un teritoriu cuprins între Egipt și 
graniţele Indiei. Comunicaţiile s-au îmbunătăţit odată cu construirea 
drumului regal, începând de lângă Golful Persic până aproape de Marea 
Egee. Grecii au început să călătorească spre sud, pentru a vizita Babilonul. 
Acolo au auzit poveștile despre Bel și alţii și au întâlnit oameni din India și 
Siria. S-a făcut un schimb de cunoștințe și credinţe, iar fuziunea dintre 
mituri a continuat. 


O FRĂȚIE A CLANURILOR 


Egiptul a reprezentat o altă influenţă majoră în lumea pre-creștină. 
Numele semnifică „Pământul negru” și se referă la nămolul rămas în urma 
deversării Nilului. Ca și Sumerul, civilizaţia a înflorit ca urmare a așezării 
de-a lungul unui fluviu, unde fertilitatea solului putea asigura hrană 
îndeajuns. Cercetătorii estimează că așezarea datează de dinainte de anul 
3.000 î.e.n. și s-a dezvoltat într-un sistem de dinastii faraonice și dictaturi. 
Există câţiva care cred că la vremea aceea extratereștrii erau foarte activi 
în această regiune. In ceea ce mă privește, dacă aș găsi mai multe 
informaţii în acest sens, n-aș avea nicio problemă să accept ideea că ei 
chiar au trăit în mijlocul populaţiei și că cultura egiptenilor a fost serios 
influenţată de legendele și miturile activităţii extraterestre sau de apariţia 
directă a navelor spaţiale și a ocupanților lor. Dacă priviţi la multe statui, 
opere de artă și machiajul feţei din Egiptul și Mesopotamia timpurie, 
acestea înfățișează adesea niște ochi lărgiţi. Există câteva civilizaţii în 
Univers cu ochi foarte largi în comparaţie cu ai noștri. Sunt sigur că unii 
„zei” egipteni erau extratereștri la origini. Egiptenii înșiși spun că acești 
„Zei” s-au urcat în ceruri în bărcile lor zburătoare. 


Există un punct de vedere printre cercetători care spune că extratereștrii, 
câţiva având formă umană, veneau regulat pe Pământ în acele timpuri 
străvechi. Așa a apărut tradiţia regilor-zei în multe civilizaţii și care în 
Egipt s-a concretizat în faraoni. Se spune că acești regi erau extensia 
controlului extratereștrilor negativi și că ideea de monarhie provine de la 
dorinţa lor de a manipula umanitatea. Potrivit acestei teorii, faraonii și 
regii erau convinși că erau diferiți de restul omenirii și că erau 
reprezentații zeilor (extratereștrilor) pe Pământ. De fapt, acest sistem de 
credinţe susține că monarhii erau marionete umane, folosite de unii 
extratereștri pentru a ţine masele în ignoranță și într-o închisoare 
spirituală. Se mai afirmă că și monarhii erau cârmuiţi și îndoctrinaţi. Nu 
știu și n-am niciun mod de a afla dacă e adevărat acest lucru; luaţi-o ca pe- 
o informaţie și faceţi ce vreţi cu ea. Eu o voi lăsa deoparte și vă voi spune 
altceva, mai interesant. 

Un faraon extrem de important a fost Amenophis al IV-lea. După 5 ani de 
domnie, a adoptat numele de Khu-n-aten, cunoscut azi ca Akhenaten. Ela 
abolit idolii și religia tradițională politeistă și a mutat capitala de la Teba 
într-un nou oraș, în mijlocul Egiptului, pe nume El-Amarna. Acolo a fost 
construit un templu al Frăției în forma unei cruci, pentru venerarea Zeului 
Soare, Aten. Poate că au înţeles adevărata semnificaţie a Soarelui ca sursă 
a cunoașterii și îndrumării, sau probabil a fost folosit de Frăţie pentru a 
crea o nouă religie monoteistă. Câţiva cercetători văd templul ca pe o 
unealtă a infiltraţilor Frăției, care au indus în eroare oamenii. Poate a fost, 
nu știu. Oricine poate fi manipulat. Societăţile secrete pot fi folosite în 
scop bun sau rău - depinde de cine e în control și în ce tip de societate 
operează ele. Nu poţi fi alb sau negru, cum sunt unii cercetători. De 
exemplu, eu cred ca Akhenaten avea dreptate, există un singur Dumnezeu, 
o atotcuprinzătoare conștiință, dar asta nu înseamnă că sunt de acord cu 
tot restul gândirii lui. Trebuie să fim selectivi și să ne eliberăm de dogma 
rigidă. 

Ceea ce chiar cred este că după perioada lui Akhenaten, infiltrarea și 
expansiunea Frăției a continuat. Când Akhenaten a murit, în jurul anului 
1362 î.e.n., succesorii lui au mutat capitala înapoi la Teba, reinstaurând 
religiile politeiste. Unul dintre succesori a preferat cultul zeului Amen sau 
Amun, schimbându-și numele Tutankhaten în Tutankhamun. Acesta va 
deveni faimos după mii de ani, când mormântul său va fi descoperit în 
Valea Regilor din Luxor. 


Cât timp capitala era mutată înapoi la Teba, Frăția și Şcoala ei de mistere 
și iniţieri secrete s-a păstrat. Au folosit templul construit de Akhenaten 
drept sediu și, făcând asta, s-au rupt de ierarhia statului. De la El-Amarna, 
agenţii Frăției au fost trimiși să stabilească ramuri cât mai departe posibil. 
Cred că din acest moment, Frăția egipteană a lucrat cu intenţie pozitivă 
mai redusă iar Conștiinţa Luciferică infiltrată va începe să-și răspândească 
influența și manipularea. Toţi preoţii Frăției din El-Amarna erau cheli și 
purtau un cordon în jurul robelor, legat la spate. Această modă va fi 
adoptată mai târziu de multe alte ordine, precum călugării franciscani în 
timpurile creștine. 

Școala Misterelor era un vehicul de transmitere a cunoașterii secrete, a 
folosirii drogurilor halucinogene, a orgiilor, ritualurilor sexuale și 
sacrificiului uman, necunoscute până atunci. Tehnicile de control al minţii 
erau foarte bine știute. Au început să apară ramuri ale Frăției, în special 
din perioadele egiptene și babiloniene. Fiecare aveau aceleași coduri 
secrete, simboluri și iniţieri. Nimănui din aceste societăţi nu i se permitea 
să știe ce se întâmplă la nivelul superior lui, acestea fiind mijloace extrem 
de eficiente de manipulare, folosite de-a lungul timpului. Asemenea 
organizaţii continuă să existe și în zilele noastre, având nume precum 
Francmasoneria, Cavalerii Templieri, Ordinul Cavalerilor Sfântului loan, 
Ordinul Căutătorilor, Cavalerii de Malta, lezuiţii. Frăția se află aproape 
total sub controlul conștiinței negative. Între timp, s-a subdivizat în 
numeroase societăţi purtând alt nume, dar agenda a rămas aceeași. Nu 
spun că fiecare membru al acestor societăți lucrează cu bună știință 
împotriva omenirii. Cu siguranţă că nu. Majoritatea nu au habar despre 
cum este folosită societatea lor. Ce vreau să spun e că acele grupuri sunt 
controlate de oameni care caută să finalizeze „Marea Operă a Epocilor” - 

preluarea planetei și a minţii umane. Cum își propun să îndeplinească 
această misiune vom vedea mai târziu. 


Una dintre cele mai active organizaţii ale Frăției de azi e Francmasoneria, 
care pare să-și aibă originea în Sumer și Egipt, în breslele pietrarilor și 
meșteșugarilor. Aceste bresle au copiat multele din tradiţiile și iniţierile 
Școlii Misterelor Frăției. Titlul de Mare Maestru, comun majorităţii 
ramurilor secrete ale Frăției, era folosit în această perioadă. Mai târziu, 
aceste bresle vor evolua în francmasonerie, care era deschisă oricui 
considerat acceptabil (nu doar masoni) fiind o fațadă pentru unele 
manifestări odioase. Scopul acesteia, ca și al întregii Frăţii de-a lungul 
secolelor, este de a ţine cunoașterea spirituală departe de populaţia 
generală (bazele stabilite la începutul acestei cărţi). Francmasoneria este 
în ziua de azi o forța majoră a Frăției. La 5.000 de ani după Egiptul Antic, 
Albert Pike, Mare Comandor al Consiliului Suprem al Francmasoneriei în 
America, descrie această societate secretă ca fiind „tutorele și depozitarul 
marilor adevăruri filozofice și religioase neștiute de lume, transmise din 
generaţie în generaţie de un curent nesfârșit de tradiţii, întruchipate în 
simboluri, embleme și alegorii”. 


Adesea se pune întrebarea cine sunt „ei”, elita despre care vorbesc 
cercetătorii în legătură cu conspirația de a controla rasa umană. Cum e 
posibil ca o asemenea ambiţie să se întindă de-a lungul a mii de ani? Cum 
spunea Pike, cunoașterea și agenda sunt transmise din generaţie în 
generaţie. „Ei” sunt oamenii acceptaţi în cele mai înalte grade de iniţiere 
de către societăţile infiltrate ale Frăției. Timp de 5.000 de ani, cei cărora li 
s-au acordat cele mai înalte grade în ierarhia societăţii au continuat Mare 
Operă, căutând în același timp pe alţii cu potenţial să-i succeadă. În timp 
ce personalul se schimbă, agenda și metodele rămân aceleași. Doar cei 
consideraţi siguri să continue opera și s-o păstreze secretă sunt acceptaţi 
în nivelele elitei. Un mod de testare a potenţialilor „adepţi” este de a-i face 
să scuipe pe cruce. Cei care refuză sunt felicitaţi pentru angajamentul de 
a-l servi pe Dumnezeu și respingerea unei asemenea erezii. Dar ulterior nu 
sunt niciodată promovați, deoarece nu pot fi de încredere în a servi 
adevărata agendă. Cei care chiar scuipă pe cruce urcă pe scara ierarhică, 
deoarece fac ceea ce li se spune. 


Din mitologia francmasoneriei face parte și credinţa că civilizațiile umane 
au fost create de vizitatori veniţi din steaua Sirius, pe care o leagă de zeiţa 
egipteană Isis. Povestirile sumeriene susţin că acești extratereștri semănai 
cu niște pești - „Oannes” pe care l-am menţionat mai înainte - și că au 
transmis informaţii cu privire la construcții, simbolismul spiritual, știință și 
arte. Egiptenii au înţeles cu siguranţă importanţa stelei Sirius pentru ei. 
Ochiul atotvăzător, simbolul piramidei francmasonilor și al Frăției, provine 
din aceste timpuri străvechi și se spune că reprezintă ochiul lui Sirius - 
deși eu îl vad ca pe-al lui Lucifer. 

Poporul Dogon din Mali, în Africa sub-sahariană, are o legendă, probabil 
originară din Egipt, care a fost transmisă de-a lungul a 5.000 mii de ani. 
Aceasta vorbește de o stea care orbitează în jurul lui Sirius. Ei știu că este 
cea mai mică și mai grea dintre stele și conţine germenii tuturor lucrurilor. 
Dogonii spun că e atât de grea, încât „toate ființele de pe Pământ la un loc 

n-ar putea s-o ridice”. Mai departe, legenda spune că durează 50 de ani ca 
steaua să facă o rotaţie completă în jurul lui Sirius. Toate aceste informaţii 
sunt remarcabile, când te gândești că steaua pe care dogonii o știau de mii 
de ani nu avea să fie descoperită oficial decât în secolul trecut, fiind 
fotografiată pentru prima dată în 1970! A fost denumită Sirius B, iar 
dogonii au avut dreptate în tot ce au susţinut, pentru că într-adevăr, 
durează 50 de ani ca steaua să finalizeze orbita iar oamenii de știință au 
calculat că 31 cm de materie din Sirius B ar cântări 2.000 tone. Evident, 
Sirius are o importanţă considerabilă privind ce s-a întâmplat pe această 
planetă. Cum puteau pământenii să cunoască atâtea detalii, dacă nu li s-ar 
fi spus? 


Francmasoneria, ca și cele mai multe societăţi secrete ale Frăției, își 
fundamentează credinţele și scopurile pe venerarea Zeului Soare și a 
Zeiței Mamă, care se crede că era comună civilizaţiilor antice. Această 
credință Tată - Mamă se reflectă în trinitatea egipteană Osiris - tatăl, Isis - 
mama și Horus - fiul. Un alt nume adesea folosit de Frăţie este termenul 
latin „llluminati”, „cei iluminaţi”. Ar putea suna fantastic, dar lumea este 
astăzi controlată de o Frăţie de societăţi secrete care provine din acea 
perioadă. Svastica, mielul, obeliscul, șorţul cu care unii zei antici sunt 
înfățișaţi și desigur piramida și ochiul au rămas încă simbolurile 
societăţilor Frăției. La mii de ani după Egiptul Antic, puteţi găsi simbolul 
piramidei și al ochiului foarte ușor, în America. Formează reversul Marelui 
Sigiliu al Statelor Unite și apare pe fiecare bancnotă de un dolar. 


Adevărurile pedalate de societăţile secrete negative au fost răstălmăcite 
îndeajuns, încât să-i păcălească pe membrii lor. Channeling-ul era în 
centrul culturii egiptene și putea fi folosit pentru a controla sau a obţine 
cunoașterea ce nu putea fi obţinută din altă parte. Așa cum Conștiinţa 
Luciferică vrea să controleze oamenii, și Conștiinţa Luminii vrea să-i 
elibereze, permițându-le să acceseze adevărurile spirituale interzise. 
Channeling-ul este un mijloc important de a face acest lucru. Prin el, în 
ciuda eforturilor manipulatorilor, mulţi oameni din Babilon și Egipt 
posedau mai multă cunoaștere spirituală decât orice membru al elitei. 
Channeler-ii erau consultaţi ca surse de inspiraţie divină, existând încăperi 
numite „sfânta sfintelor” sau sanctuare în care aveau loc comunicațiile. 
Încăperile erau construite în punctele de energie în care un „zeu” putea 
comunica în modul cel mai eficient. În acest fel își obțineau informaţia 
profeţii din Biblie. Reprezentanţii Bisericii Creștine care echivalează 
channeling-ul cu venerarea diavolului ar trebui să știe că „profet” vine de 
la un cuvânt grecesc car înseamnă „medium”! 


În perioada egipteană timpurie, unii oameni îl venerau pe zeul-soare Ra, 
iar alții pe zeul Amun sau Amen. Mai târziu, aceștia vor fuziona într-unul 
singur, Amun sau Amen Ra. În timpul rugăciunilor și învățăturilor 
religioase, oamenii trebuiau să rostească numele zeului lor. Acest lucru s-a 
transmis prin intermediul iudaismului în creștinism. În bisericile din toată 
lumea de azi creștinii încă își sfârșesc rugăciunile și slujbele cu cuvântul 
„Amen”. Dar câţi știu că pronunţă numele unui zeu păgân, de origine 
canalizată sau extraterestră, la fel cum făceau egiptenii? Apropo, „Amen” 

reprezintă de asemenea un sunet care rezonează cu o anumită frecvenţă, 
cunoscută de antici. 

Mitologia egipteană venera trinitate de zei: Osiris - tatăl, Isis - mama și 
Horus - fiul. Egiptenii credeau că Osiris a venit să sufere pentru ca cei care 
credeau în el să trăiască. Era cunoscut ca Domnul Eternităţii, Judecătorul 
și Salvatorul rasei umane, Învierea și Viaţa, Pâinea Vieţii și mediatorul 
care le decide morților soarta eternă, a raiului sau a iadului. Horus era 
portretizat stând pe genunchiul mamei sale și de aici a apărut în 
creștinism ideea Madonei cu pruncul. Personajul egiptean al răului, Set, va 
deveni în versiunea creștină, Satan. Crucea era un simbol pentru egipteni 
cu mii de ani înainte de a fi adoptată de creștini, iar egiptenii celebrau 
sărbătoarea Paștelui, ziua în care Horus, fiul, ar fi murit și înviat din nou 
pentru a deveni una cu tatăl lui. Toate acestea au fost influențate de 
credința babiloniană în Bel și ar fi început de la o anumită comunicare 
canalizată sau influenţă extraterestră. De fapt, eu cred că majoritatea 
simbolurilor au legătură cu activităţi extraterestre, cu sistemul stelar din 
care provin și cu cunoașterea faptului că se apropie ziua în care forţele 
dizarmoniei (Set, Satan, Lucifer etc.) vor fi învinse de armonie. Acel timp 
este acum! 


Ideea trinităţii, sau a trei zei într-unul singur, este o temă care circulă în 
nenumărate religii pre-creștine. Creștinii doar au copiat-o, ca și tot restul. 
Câteva din simbolurile trinităţii sunt legate de energie. Cele trei puncte ale 
triunghiului semnifică echilibrul pozitiv/negativ și cel masculin/feminin. 
Triunghiul este un binecunoscut simbol ezoteric, ca și triunghiul dublu, 
întrepătruns, cunoscut ca Steaua lui David. El reprezintă echilibrul 
spiritualului cu cel al fizicului. 

Cu mii de ani înainte creștinismului, credinţa religioasă dogmatică, bazată 
pe greșelile și adevărurile răstălmăcite pe care le-am subliniat, a fost deja 
folosită de Conștiinţa Luciferică sub multe înfățișări, în încercarea de a 
limita potenţialul minţii umane și a umple-o cu mituri și interpretări 
literale de povești simbolice. Frica de zei și ororile care-i pășteau pe cei 
care nu făceau ceea ce li se spunea era un mijloc foarte eficient de a 
menţine masele departe de cunoașterea adevăratului lor eu. Zeii-regi ai 
diferitelor culturi și concentrarea puterii în mâinile preoţilor ca interpreţi 
ai dorințelor zeilor a dus la extinderea dogmei religioase și a controlului. 


Elita egipteană era formată din oameni evoluaţi în domenii variate, deși 
ţineau majoritatea populaţiei într-o sclavie psihică și spirituală. Făceau 
operaţii - au fost descoperite mumii cu fracturi reparate și dinţi falși. Vor 
trece mii de ani până când așa ceva să apară și în Europa. Egiptenii 
educați înțelegeau principiile astronomiei și astrologiei, la fel ca și 
babilonienii. Astronomia și astrologia erau văzute ca științe indivizibile. 
Egiptenii înstăriți trăiau în case frumoase, cu mobilier și opere de artă 
elegante. În Anglia, 3.000 de ani mai târziu, o parte din clerul creștin 
condamna încă folosirea furculițelor și a cuţitelor, ca fiind lucrarea 
diavolului. 

Cultura și sistemele de credinţe dezvoltate în Mesopotamia și Egipt, 
posibil sub influența surselor canalizate și extraterestre, vor avea un 
impact fundamental asupra a tot ce a urmat. India a dezvoltat și ea o 
cultură distinctă în lumea pre-creștină, dar bazele religiei hinduse erau 

moștenite din vest, când au fost invadaţi de poporul arian, în jurul anului 
1.500 î.e.n., care i-a transformat pe indieni în servitorii lor. Zeul-tată al 
hindușilor este Brahma și el este parte a unei trinităţi de zei care îl include 
pe Krishna, versiunea indiană a lui lisus. Krishna este salvatorul hindus 
(vedeţi-i pe Bel, Osiris etc.). Se spune despre el că ar fi trăit în jurul anului 
1.000 î.e.n. și este venerat și azi, în mare măsură ca și lisus. Textele care 
au generat hinduismul sunt numite Vede și în ele poţi găsi referințe la 
activităţi aparent extraterestre. Hinduismul a fost o religie introdusă de 
invadatori pentru a crea un sistem strict de ierarhie, cunoscut drept caste. 
Era un mijloc de a dezbina și stăpâni. Apartheidul religios pe care-l 
promovează hinduismul cu castele, tabuurile și constrângerile lui este încă 
o confirmare a faptului că zone întregi ale umanităţii încarnate se află încă 
în faza de maturizare din copilăria spirituală. 


Misionarii din Frăția Egipteană au sosit în India în timpul și după invazie 
și, drept consecință, puterea ei a început să se extindă rapid. India este 
astăzi un centru major al activităţii Frăției. După 500 de ani de pretinsă 
viață fizică a lui Krishna, a venit Gautama, Buddha care se traduce 
Gautama Iluminatul. Astăzi, el este cunoscut simplu drept Buddha și, în 
numele lui, religia budistă a înflorit. Buddha s-a născut în India, într-o 
familie regală. A fost prinţ, dar a renunţat la privilegii și bogăţie pentru a- 
și răspândi filozofia, care include reîncarnarea și modul etic de viaţă, bazat 
pe pace și iubire. Nu sunt de acord cu tot ce credea el, dar pot accepta 
multe lucruri. El vorbea împotriva preoţilor și încuraja căutarea 
adevărului, înțelepciunii și cunoașterii. Pleda pentru o frăţie universală și 
drepturi egale pentru bărbaţi și femei. Buddha spunea adevăruri simple. El 
nu dorea să fie transformat într-un zeu salvator sau venerat de adepţii care 
i-au complicat filozofia cu adăugiri, ceremonii și ierarhii. El susținea doar 
ceea ce avem nevoie cu adevărat - adevărurile spirituale, nu „isme” 
complicate. 


După eliberarea fizică a lui Buddha, credinţele lui au devenit religia 
dominantă în India. În secolul al III-lea, regele Asoka a adoptat budismul și 
și-a trimis reprezentanţii de-a lungul lumii cunoscute, pentru a-i promova 
filozofia. Aceștia au călătorit până în Alexandria, în Egipt, de unde au 
preluat oarecum credinţa egipteană despre Osiris, Isis și Horus. 
Înfăţișarea lui Horus în braţele mamei sale, Isis, a devenit Buddha în 
braţele zeiței Hatari. Budismul a fost înlocuit de brahmanism ca religie 
dominantă în India, dar a fost preluat și de alte ţări orientale, făcând 
incursiuni semnificative în alte părţi ale lumii. Contribuţia lui Buddha la 
evoluția conștiinței planetare a fost extraordinară. El este un exemplu 
minunat despre modul în care conștiința voluntară lucrează prin adevăruri 
simple și nu prin impunere. Câteva secole mai târziu, hinduismul avea să 
devină religie de stat în India, afectând grav evoluţia indienilor, la fel cum 
a făcut-o creștinismul în vest. Le-a blocat dezvoltarea mentală și spirituală 
timp de mii de ani. 


Confucius a fost o altă încarnare voluntară. El s-a născut în anul 551 î.e.n. 
în China. Numele lui adevărat era Kung Fu Tze, care înseamnă Maestrul 
Kung, dar a fost latinizat în Confucius. A lucrat ca învăţător, punând 
accent pe conduita etică și pe importanța exemplului personal. Mai târziu, 

a devenit un magistrat excepţional și ministru al infracţiunilor de 
criminalitate, argumentând viguros o reformă socială. Dar, ca mulţi alţi 
înţelepţi asemenea lui, nu a primit recunoașterea cuvenită în timpul vieţii, 
ci numai după moartea fizică. A murit dezamăgit, crezând că a dat greș în 
încercarea de a produce schimbarea de atitudine la care sperase. Totuși, 
după plecarea sa fizică a devenit erou naţional, iar vorbele lui au fost 
constant citate de atunci. Câteodată, după ce părăsim acest nivel, eliberăm 
o energie ce poate afecta oamenii mult timp după aceea, iar cei care se 
acordează la acest câmp energetic vor începe să se concentreze asupra 
spuselor și faptelor acelei persoane. O frază a lui Confucius era: „Ce ţie nu- 
ți place, altuia nu-i face”. Această povaţă, „Fă-le altora ce ţi-ai dori ca ei 
să-ţi facă”, a devenit comună multor religii și filozofii. Mulţi o reclamă ca 
fiind a lor, dar în realitate, acesta este un adevăr etern. Dacă noi toţi am 
tine seama de ea în viaţa noastră de zi cu zi, ce diferită ar fi lumea! 

În timpul vieţii lui Confucius a trăit și o altă ființă evoluată, pe nume Lao- 
tzu, de la care avem taoismul. Viziunile lui erau asemănătoare cu cele ale 
lui Buddha. Chinezii au condus lumea în cele mai glorioase perioade cu 
cunoașterea și creativitatea lor. Ei au identificat rețeaua de energii a 
Pământului, pe care au numit-o „liniile Dragonului” și au introdus o formă 
de vindecare numită acupunctură, care echilibrează fluxurile în reţeaua 
energetică a corpului uman. Au descoperit de-asemenea forțele contrare 
ce trebuie ţinute în echilibru, numindu-le yin și yang. 


Buddha, Confucius, Lao-tzu, lisus și lista poate continua. Toți aceștia și 
alţii ca ei sunt aspecte al conștiinței care se încarnează pentru a aduce în 
această frecvenţă mesajul de la frecvențele înalte pentru a trezi conștiința 
umană din robia religiei, mitului și ignoranței. Fiind canalizatori psihici 
extraordinari, care puteau accesa informaţia și înţelegerea de la surse 
foarte înalte, ei au canalizat energii puternice către planetă. În cele mai 
multe cazuri, adepţii lor de mai târziu i-au transformat în personaje 
salvatoare sau oameni veneraţi ca eroi mistici. Acest lucru le-a închis 
uneori filozofia asupra vieţii în dogme și credinţe. Adepții fanatici le-au mai 
atribuit vorbe și experienţe care fie nu le aparțineau, fie nu s-au întâmplat. 
Cred că este ultimul lucru pe care și l-ar fi dorit ei în timpul vieţii... 


Înainte să părăsim povestea precreștină din Europa și Orient, să privim 
alte două civilizaţii care au avut un impact profund asupra evoluţiei 
umane: grecii și romanii. În preajma Mării Egee, cu mii de ani înaintea 
creștinismului, au existat încarnări ale conștiinței voluntare. Unele au 
influenţat oamenii în zona în care a fost construită mai târziu Atena, 
ajutându-i să pună bazele civilizaţiei miceniene. Alţii s-au încarnat pe 
insula Creta, fiind cunoscuţi ca minoici. La Knossos, în Creta, se mai pot 
vedea ruinele unui magnific palat, numit Labirintul. Fără să-i cunosc 
trecutul istoric, am fost în vacanţă în Creta. Când am vizitat Knossos-ul, 
am fost condus de propria-mi intuiţie să îngrop în ruinele palatului un 
cristal mare, care mi-a fost dat în Glastonbury. Palatul fusese clar construit 
într-un punct energetic puternic al Pământului, la fel ca majoritatea 
templelor și palatelor antice. Anticii posedau o mai mare înţelegere a 
naturii energiilor Pământului decât cei care au venit după ei, în era 
creștină. Repet, când vorbesc de încarnările voluntare nu vreau să spun că 

ei erau o întreagă civilizaţie, ci doar un număr de membri ai ei. Uneori 
erau ascultati, alteori ignorati sau chiar uciși. 

Micenienii venerau trinitatea de zei și simbolul lor religios era crucea. Ei 
au fost cuceriţi de triburile poporului arian care a preluat controlul asupra 
teritoriului pe care îl numim Grecia. Aceștia venerau un zeu pe nume Zeus. 
Grecii antici (cunoscuţi și ca eleni) nu erau un popor, ca cel din zilele 
noastre. Erau o serie de triburi independente, unindu-se într-o singură 
naţiune abia când Filip al Macedoniei a preluat controlul, în secolul 4 î.e.n. 
La vremea aceea, grecii nu aveau o religie de stat. Oamenilor li se 
permitea să venereze orice zeu credeau că e bun pentru ei, putând 
consulta sutele de „oracole” (canalizatori) disponibile în temple și altare 
pentru îndrumare. Cuvântul „înger” provine din grecescul angelos, care 
înseamnă mesager. Se credea că îngerii erau mesageri divini. Această 
credinţă păgână a fost inclusă în doctrina creștină. Grecii au produs unele 
exemple uimitoare de conștiință voluntară. În sec. 6 î.e.n., Xenophanes 
susținea că Dumnezeu nu era un om, ci o minte care rânduia Universul, 
dincolo de înţelegerea umană. Spunea că există o unitate a tuturor 
lucrurilor, că „totul este una și una este Dumnezeu”. Xenophanes a 
combătut credința că un zeu ar fi venit pe Pământ și a suferit pentru ca 
păcatele noastre să fie iertate. După cum am văzut, aceasta provenea de la 
Bel, poate chiar mai de demult, și din sacrificiul mielului. Mai târziu va 
apărea creștinismul, care va continua mitul pentru încă 2.000 de ani. Marii 
gânditori greci, care din păcate erau puţini, au înţeles că Universul e 
guvernat de legi matematice și de o conștiință extrem de evoluată, iar nu 
de zei mitici. 


Perioada dintre 600 și 300 î.e.n. a făcut din Grecia cea mai înaltă putere 
intelectuală. Pitagora și Thales au călătorit în Egipt pentru a asimila 
cunoașterea pe care o puteau folosi împreună cu propria inspiraţie și 
cercetare, devenind primii oameni de știința greci. „Știinţă” vine din latină 
și înseamnă „cunoaștere”. Thales a fost fondatorul geometriei, astronomiei 
și filozofiei grecești, în timp ce Pitagora a fost un matematician 
extraordinar, care spunea că Pământul se învârtește în jurul Soarelui. Asta 
se întâmpla cu 2.000 de ani înainte ca această realitate să fie acceptată. 
Pitagora a fost un reformator social și religios care a susţinut adevărul și 
etica în toate lucrurile. Era vegetarian din opţiune etică. 

Știința vindecării era un alt aspect al vieţii grecilor. A evoluat rapid în 
această perioadă, iar Hipocrate a devenit cunoscut ca părintele medicinii. 
Medicii încă depun jurământul hipocratic. El refuza ideea, răspândită 
atunci, că boala era cauzată de păcat și diavol. Se practica chirurgia în 
Grecia Antică. Creștinii vor pune însă capăt la tot ce creaseră grecii timp 
de 1.700 de ani, deoarece credeau în învierea trupului fizic. Ei nu acceptau 
repararea corpurilor mutilate și pe măsură ce puterea creștină creștea, 
spitalele și centrele de vindecare grecești și romane erau distruse, iar 
doctorii omorâţi sau alungaţi. Grecii au fost primii oameni după atlanti 
care au făcut din geografie o știință. Au dat primii istorici, au cercetat 
legile fizicii și au descoperit legea cauzei și a efectului. Democrit sugera că 
materia era compusă din atomi cu 2.200 de ani înaintea științei moderne. 
Grecia a produs scenariști, artiști și oratori extraordinari și a creat legile și 
formele guvernării democratice, baza a ceea ce avem azi. Cuvântul 
democraţie vine din limba greacă. 

Trei dintre cei mai mari filozofi ai acelor timpuri erau Socrate, Platon și 
Aristotel. Nu știau chiar totul, fiind influenţaţi în mare măsură de cultura 
epocii. Dar erau trei aspecte ale conștiinței voluntare care, în ceea ce 
privește înţelegerea, erau cu mii de ani înaintea timpului lor. Socrate era 
un medium care comunica cu alte nivele, căutând adevărul, cunoașterea și 
înţelegerea cu o determinare de neclintit. Tinea discursuri în pieţe și la 
colţurile străzii, fermecând spectatorii și întrebând oamenii, astfel încât să 
obţină mai multă cunoaștere. Spunea că o revoluţie a gândirii era singura 
cale pentru revoluția comportamentului. Socrate a fost primul, de la 
Atlantida, care să explice în mod științific misterul vieţii. Spunea că în jurul 
Pământului există încăperi ale sufletului. Cât de asemănător este cu „multe 
case în casa Tatălui meu” din Biblie! El a mai spus că cei pe care-i 
contactăm în aceste „multe camere” nu sunt zei supranaturali, ci fiinţe ca 
și noi. Socrate nu era agreat în tagma preoţilor, care însă deţineau 
puterea, în ciuda subminării credibilităţii lor de către acești oameni 
extraordinari. În timp ce ei se acordau la nivele extrem de înalte ale 
conștiinței, masa de oameni era influenţată de preoţii ignoranțţi. Socrate a 
fost acuzat de corupere de minori, prin expunerea unor idei eretice, fiind 
condamnat la moarte prin otrăvire cu cucută. A făcut acest lucru cu un 
mare calm și încredere, fiindcă știa unde se va duce și că acolo era mult 
mai bine. Când a fost întrebat de prietenul lui, Crito, cum vrea să fie 
înmormântat, Socrate a răspuns: „ Oriunde vrei, dar numai dacă mă poţi 
prinde. Nu e straniu că, după tot ce ţi-am spus pentru a te convinge că voi 
merge într-o societate a fericirii, tu tot mai crezi că acest corp este 
Socrate? Să mor și să fiu liber e mai bine pentru mine”. Executarea lui 
Socrate pentru că a spus ceea ce gândea a fost un eveniment rar în Atena, 
întâmplându-se într-o perioadă în care idealurile libertăţii de exprimare 
fuseseră temporar uitate. Lui Socrate i s-a permis să vorbească liber până 
în acel moment. Într-adevăr, libertatea de exprimare, religia și politica 
erau o parte general acceptată, exceptând perioada stranie când acele 
idealuri au căzut în desuetudine. 


Socrate trebuie să fi spus lucrul nepotrivit la momentul nepotrivit din 
punctul de vedere al autorităţilor, deoarece discipolului său, Platon, i s-a 
permis mai târziu să vorbească cu aceeași râvnă, fără să-și piardă viaţa. 
Platon a fost zguduit de moartea prietenului său, părăsind Grecia pentru a 
vizita Egiptul, Palestina, Italia și Sicilia. A învăţat de la oamenii și culturile 
pe care le-a întâlnit, în timp ce-și sublinia credinţa în virtute și justiţie 
oriunde mergea. Platon era un om curajos, pledând împotriva tiraniei. El o 
vedea ca pe o lașitate, și desigur, așa și este. Regele Siciliei a fost atât de 
indignat de acest lucru, încât a poruncit ca Platon să fie arestat și vândut 
ca sclav. Din fericire, a fost cumpărat de un susţinător care i-a redat 
libertatea. Atunci când te afli aici pentru binele planetei și umanităţii, 
celelalte nivele încearcă să te protejeze în momentele de pericol. Platon s-a 
întors în Atena și a fondat o școală de filozofie, pe care a numit-o 
Academia. A fost numită după grădina în care a fost construită, iar noi azi 
încă folosim cuvântul academie pentru o instituţie educaţională. Cei 
deschiși la minte se adunau să asculte înțelepciunea lui Platon. Discipolii 
erau încurajați să gândească, să pună întrebări și să privească lucrurile cu 
minţi deschise și întrebătoare. Orice opinie era bine primită. El spunea că 

lucrurile nu sunt întotdeauna ce par a fi. Acum 2.300 de ani afirma că 
mintea e partea eternă din noi, care poate exista dincolo de corpul fizic. 
Nici în zilele noastre așa-zisa știință oficială nu înţelege că mintea eternă 
și creierul nu sunt același lucru și că conștiința poate exista dincolo de 
trup. Întâmplător, Platon, era implicat în școala misterelor grecești din 
acea vreme, ceea ce arată că nu toate societăţile secrete ale Frăției erau 
negative. El a transmis multă informaţie obţinută acolo. 


Așa cum Socrate l-a învăţat pe Platon, și Platon l-a învăţat pe Aristotel. 
Personal, cred că Aristotel a fost o reîncarnare a conștiinței lui Socrate. 
Socrate l-a ajutat pe Platon să-și trezească adevăratul sine și, prin 
reîncarnare, Platon a făcut la fel pentru el mai târziu, când a devenit o 
personalitate. Vedeţi cum reîncarnarea poate permite câtorva conștiințe 
să-și continue influența asupra gândirii umane. Când una din vieţile lor 
fizice se încheie, alta începe și munca continuă în alt corp. Eu cred că 
Conștiința Luciferică face același lucru. Aristotel era un geniu al timpului 
său. Era priceput în chimie, fizică, biologie, matematică, astronomie, 
botanică, anatomie și psihologie, cercetând toate aceste domenii și multe 
altele. Ca și Platon, și el a înfiinţat o școală cunoscută ca Lyceum. A 
inspirat de asemenea fondarea faimoasei universități din Alexandria, unde 
oamenii puteau cerceta și lectura fără diversiunile zeilor mitici promovați 
de religii. 


Măreţia intelectuală a Atenei s-a stins în timpul Războiului Peloponeziac, 
atunci când spartanii și corintenii s-au unit pentru a-i învinge pe atenieni. 
Războiul a durat 27 de ani, pre-eminenţa Atenei sfârșindu-se. După ce 
Atena a fost creștinată, Biserica a ars scrierile lui Platon, Aristotel și alte 
cunoștințe grecești care ieșiseră la lumină. Ea vedea aceasta iluminare 
umană ca o erezie împotriva Bibliei. Dar unele din lucrările lor au 
supravieţuit și vor intra din nou în atenţia publică după Renașterea din 
Europa. 


Încarnările conștiinței voluntare care au propulsat Atena în centrul 
gândirii intelectuale au continuat să influențeze milioane de oameni de-a 
lungul secolelor. Dar puterea Conștiinţei Luciferice de a controla minţile n- 
ar fi trebuit subestimată. Armele ei cele mai importante: conflictul, 
constrângerea și ignoranţa, au stopat ceea ce se întâmpla în Atena. 
Fiinţele umane controlate de Lucifer în societăţile secrete negative și în 
alte părți caută mereu să stimuleze conflictul. Cauza nu contează, atâta 
timp cât se întâmplă. Războaiele care au dus la distrugerea intelectualităţii 
ateniene și la suprimarea cunoașterii se vor repeta pe întreg globul, de-a 
lungul generaţiilor, atâta timp cât timp lupta dintre armonie și dizarmonie 
va continua. 


Filozofia greacă îi va influenţa pe romani. În jurul anului 1000 î.e.n., niște 
triburi nomade s-au stabilit de-a lungul râului Tibru, în Italia de azi. Și-au 
denumit așezarea Latium, de aici „latina”. Această limbă era o fuziune 
între limba ariană și cea celtică. A evoluat prin interacţiunea și inter- 
mariajul vorbitorilor arieni cu celții iberici măslinii. În anul 753 î.e.n., s-a 
ridicat un centru comercial la poalele celor șapte coline, numit Roma. De 
aici, va apărea un vast imperiu care la apogeu va cuprinde Spania, Franţa 

(Galia), Italia, Dalmația, Macedonia, Grecia, Asia Mică, Siria, Palestina, 
Libia, Numidia, Corsica, Sardinia, Sicilia, Creta, Egipt și o mare parte din 
Britania și Mesopotamia. Imperiul s-a constituit în mare parte prin violenţă 
și măcel. Romanii timpurii erau guvernaţi de regi. Preoţii aveau încă o 
mare influență prin idolii lor. Exista un forum, un fel de adunare a 
poporului, numit Comita Tributa dar, de fiecare dată când preoţii spuneau 
că zeii nu voiau să se întrunească, era anulat. Preoţii ghiceau dorinţele 
zeilor prin examinarea inimii și ficatului animalelor sacrificate. Ei credeau 
că aceste organe erau lăcașul minţii și că, prin intermediul lor, zeii le 
puteau vorbi. Republica haotică a fost înlocuită cu o serie de împărați. Asta 
s-a întâmplat după apariţia faimosului roman Iulius Cezar, născut în 100 
î.e.n. Era un comandant care a luptat, cucerit și terorizat aproape toată 
Europa. În ciuda abilităţilor lui oratorice, era un tiran și un măcelar. Avea 
dușmani la Roma care se temeau de puterea lui crescândă. În cele din 
urmă, și-a invadat propria ţară. A trecut râul Rubicon, care marca granița 
dintre provincia lui și restul Italiei. A preluat controlul Romei și al 
imperiului și, în timp, și-a dat numele de Pontifex Maximus, cap al religiei 
de stat. Acest titlu de cap a ceea ce era o religie păgână este acum deţinut 
de Papă! Iulius Cezar era văzut de cei mai mulţi dintre supușii lui ca o 
ființă divină, un alt zeu-rege. Aflat în Egipt, a căzut sub farmecele 
Cleopatrei, pe care mai târziu o va aduce la Roma. În anul 44 î.e.n. este 
ucis de Ide (15 martie) de către cei care-l urau pentru puterea pe care o 
avea asupra lor și asupra Imperiului. 

Au urmat apoi o serie de împărați, majoritatea nu prea înţelepţi, dar au 
fost și multe lucruri bune în civilizaţia romană. Nimic nu este total bine 
sau total rău. Sub conducerea lui Vespasian (70 e.n.) s-a introdus un 
sistem educaţional influenţat de ideile și credinţele lui Platon și Aristotel. 
Vespasian a numit ca ministru al educaţiei un spaniol devenit cetățean 
roman, pe nume Quintilian, care-i admira mult pe filozofii greci. El a 
organizat un sistem elaborat de școli în Imperiul Roman, care învăţa 
virtuțile libertăţii, justiţiei și adevărului în timpuri de o cruzime și asuprire 
îngrozitoare. Dacă li s-ar fi permis și lor, precum în Grecia, să înflorească 
și să se dezvolte, în ce lume diferită am trăi azi! Dar creștinismul va 
întuneca Imperiul Roman și dincolo de el. Școlile vor fi închise și dascălii 
lor risipiţi sau uciși, deoarece căutarea cunoașterii dincolo de paginile 
Bibliei era văzută ca o erezie. Marea bibliotecă din Alexandria s-a 
transformat într-un colegiu teologic, întunericul și deziluzia coborând 
asupra minţii colective a rasei umane. 


Așadar, în povestirea noastră am trecut prin două faze distincte ale istoriei 
umane. Erau timpuri când extratereștrii populau planeta. Apoi, după 
sfârșitul Atlantidei, puţini dintre ei au mai venit aici, dar încă aterizau, 
fiind văzuţi de oameni drept zei. Channeling-ul și comunicațiile psihice au 
devenit mijloace prin care „zeii” ne vor influenţa constant. Marea 
majoritate a extratereștrilor lucrau pentru Lumină și Conștiinţa Luminii. Ei 
au făcut-o în general prin voluntari și prin orice om care era dispus să 
asculte mesajul lor de iubire și libertate spirituală. Dar Lumina nu va reda 
libertatea umană atâta timp cât timp Conștiinţa  Luciferică nu are o 
asemenea morală. Ea s-a folosit de orice mijloc pentru a crea conflict, 
confuzie și ignoranță. Au fost cele mai eficiente vehicule ale lui Lucifer de 

a suprima cunoașterea, înțelegerea și libertate mentală. Este tragedia pe 
care o numim „creștinătate”. 


POVESTIRILE BIBLIEI 


Istoria evreilor e ţesută prin intermediul culturilor orientului mijlociu. Cu 8 
secole înainte de creștinism, un eveniment natural a provocat schimbarea 
cursului Eufratului, înconjurând orașul sumerian Ur. Pământul din jurul 
orașului nu mai putea fi irigat de amplul sistem de irigaţii și nici corăbiile 
lor nu mai puteau ajunge pe mare pentru a face comerţ. Locuitorii s-au 
retras în interiorul teritoriului, pentru a se stabili de-a lungul râului, în 
Babilon. Avraam din Vechiul Testament a părăsit cetatea Ur împreună cu 
familia și sclavii lui. Printre ei, era și nepotul său, Lot. Potrivit scrierilor 
ebraice, ei s-au stabilit în Siria (abreviere de la Asiria) pe care au denumit- 
o Canaan. Mai târziu, acest nume va fi dat întregii zone vestice a 
Iordanului, inclusiv Palestina. Avraam ducea o viaţa nomadă, crescând 
animale. Călătorind în Egipt, a preluat cunoașterea și credinţele 
egiptenilor. Va deveni un om bogat și influent, folosindu-se de sutele de 
sclavi înarmaţi pentru a sprijini diferite grupări în războaiele dintre 
comunităţile canaanite. Avraam a făcut doi copii la bătrâneţe, cu două 
femei, Hagar și Sara, pe care i-a numit Ishmael și Isaac. Dată fiind vârsta 
înaintată, e foarte posibil ca ei să fi fost făcuţi cu un bărbat sau cu bărbaţi 
mai tineri. Avraam va introduce circumcizia, pe care a văzut-o folosită în 
Egipt. Ideea lui Avraam a fost aceea de a crea un semn distinctiv la adepţii 
Dumnezeului lui și al celorlalte popoare din Canaan. Ei îl venerau pe zeul 
sumerian Enlil, care va deveni cunoscut drept Allah sau El. La origine, era 
un zeu al Soarelui, aproape sigur de origine extraterestră. 


După moartea lui Avraam, fiul său, Isaac, devine capul familiei, având doi 
fii gemeni, Esau și Iacob. Rudele lor erau încă nomazi, dar bogaţi după 
standardele vremii. Iacob va avea 12 fii, pe unul dintre ei numindu-l Iosif, 
care va fi vândut din gelozia fraţilor lui unor negustori în deșert. Iosif a 
fost dus în Egipt și vândut ca sclav. Mai târziu, va deveni unul din favoriţii 
faraonului. Ulterior, Egiptul va fi condus de invadatorii hyksosi sau „regii 
păstori”. Ei erau de aceeași rasă cu losif, nomazi arabi, având o cultură 
asemănătoare. Iosif a fost numit prim ministru în Egipt, având în sarcină 
producţia de alimente. Când 10 din fraţii lui au ajuns în Egipt din cauza 
foametei, s-au reunit. Iosif era cunoscut ca Israel, care înseamnă „El 
(Dumnezeu) duce bătălia” iar familia și urmașii lui vor deveni izraeliți. 

Cei 12 fii ai lui Iacob au format în 12 triburi. Izraeliţii s-au stabilit în zona 
numită Goshen, în partea sud-estică a Egiptului, și de-a lungul a 400 de ani 
vor deveni naţiune. Totul a fost bine pentru ei cât timp regii păstori au 
condus Egiptul, dar când aceștia au fost îndepărtați printr-o revoltă, viaţa 
a devenit grea pentru izraeliţi. Vor fi dezarmațţi și folosiţi la munci ca 
sclavi. La un moment dat, egiptenii au hotărât ca toţi izraeliții de parte 
bărbătească să fie uciși, intenţia fiind ca într-un timp cât mai scurt, 
națiunea israelită să dispară. 

În jurul secolului 13 î.e.n. se va naște un bărbat pe nume Moise. Se 
povestește că a fost adus la palat de fiica faraonului, după ce a fost găsit 
plutind pe râu într-un coș de nuiele. Povestea mai spune ca ela ucis un 
egiptean care maltrata un izraelit, fugind apoi în deșertul Sinai. Acolo a 

învățat multe despre Allah, Dumnezeul lui Avraam, având ceea ce par a fi 
experienţe psihice și comunicaţii profunde. Fie a fost contactat de 
extratereștri, fie supus unui fel de sugestie mentală. După unele descrieri 
din Biblie privind acest zeu al lui Moise, ar putea fi vorba de o nava 
spaţială sau ceva asemănător. Tehnologia extraterestră putea proiecta 
imaginii tridimensionale, pe care azi le numim holograme, ce păreau 
viziuni. Nava nu trebuia să fie văzută când se întâmpla acest lucru, iar 
„miracole” precum tufișul aprins puteau fi manifestate cu ușurință de 
extratereștri. În orice caz, experienţele lui Moise l-au făcut să respingă 
trinitatea egipteană de zei Osiris, Isis și Horus, trecând la Allah sau El, 
„unicul Dumnezeu”. Interesant este că Moise cu siguranţă a urmat Şcoala 
Misterelor a Frăției din Egipt, dat fiind legăturile sale regale, aceasta 
promovând idea unui singur Dumnezeu, cel puţin din timpul lui Akhenaten. 
Să nu subestimăm cunoașterea hipnozei și controlului mintal prin droguri 
a Școlii Misterelor din acea vreme. 


După moartea faraonului, Moise s-a întors în Egipt și le-a spus izraeliţilor 
că Allah i-a apărut în deșert, spunându-i că ei erau poporul ales de el. Le-a 
mai spus că Allah voia să fie cunoscut de izraeliți ca Yhuh, care se 
pronunţă „Yarweh”, devenit mai târziu Iehova (însemnând „nor de ploaie”). 
De acum înainte, toţi canalizatorii izraeliţi vor fi învăţaţi să devină vehicule 
pentru zeul lehova, prin aceste surse făcând promisiuni ca venind de la 
zeul lor. La fel s-a întâmplat și cu alte popoare ale lumii, mulţi din zeii 
mitici având o astfel de origine. Evanghelia lui Luca spune: „El 
(Dumnezeu) a vorbit prin gura sfinţilor săi profeţi (canalizatori) care sunt 
de la începutul lumii”. Dacă priviți comunicațiile pe care Moise se 
presupune ca le-a avut cu Iehova pe Muntele Sinai, puteţi face legătura cu 
comunicațiile de pe Muntele Olimp, pe care grecii susţin ca le-au avut cu 
zeul lor, Zeus. Aceleași teme apar peste tot. 

Moise i-a povestit noului faraon despre mesajele primite, cerându-i 
permisiunea să-și ducă poporul din Egipt spre Pământul lui Avraam, 
Canaan, „pământul promis” despre care „Dumnezeu” i-a vorbit. Într-un 
final, faraonul a acceptat, și așa a început marele exod. Au luat cu ei 
mumia lui Iosif și au mers de-a lungul Mării Roșii pe o fâșie de nisip pe 
care folosit-o și Napoleon I mai târziu. Se spune că în timpul călătoriei, lui 
Moise i s-au dat de către „Dumnezeu” legile tribului său, cunoscute ca 
„cele zece porunci” cu toate acele „Să nu...”. Poate că el le-a canalizat sau 
poate doar a crezut ca le-a canalizat, fiindcă legi similare pot fi găsite și în 
alte zone ale Orientului Mijlociu. Poate că s-a întâlnit cu ocupanțţi ai unei 
nave spaţiale. Biblia spune: „Iar a treia zi, când s-a făcut ziuă, erau tunete 
și fulgere și nor gros pe Muntele Sinai și sunet de trâmbiţe foarte puternic. 
Și s-a cutremurat tot poporul în tabără. Atunci a scos Moise poporul din 
tabără în întâmpinarea lui Dumnezeu și au stat la poalele muntelui. Iar 
Muntele Sinai fumega tot, că se pogorâse Dumnezeu pe el, în foc; și se 
ridica de pe el fum ca fumul dintr-un cuptor și muntele se cutremura 
puternic”. leșirea 19:16-18 

Imaginaţi-vă cum ar fi fost pentru antici, sau chiar pentru contemporani, 
să vadă o navă spaţială aterizând în vârful muntelui și puteţi presupune că 
asta s-a întâmplat pe Muntele Sinai. Dumnezeul temut, aspru și însetat de 
sânge al Vechiului Testament s-ar potrivi cu tema extratereștrilor negativi 
care căutau să controleze Pământenii prin frică și impunere. Exodul 

continuă: „Şi tot poporul a auzit fulgerele și tunetele și sunetul trâmbiţelor 
și a văzut muntele fumegând; și văzând, tot poporul s-a dat înapoi și a stat 
departe, temându-se. Apoi a zis către Moise: „Vorbește tu cu noi și vom 
asculta, dar Dumnezeu să nu grăiască cu noi, ca să nu murim”. Zis-a Moise 
către popor: „Cutezaţi, căci Dumnezeu a venit la voi să vă pună la 
încercare, pentru ca frica Lui să fie în voi, ca să nu greșiţi”. Şi a stat tot 
poporul departe, iar Moise s-a apropiat de întunericul unde era 
Dumnezeu”. Ieşirea 20:18-21 

Această menționare constantă a unui nor legat de apariția lui Iehova este 
interesantă, dat fiind și numele său, care înseamnă „nor de ploaie”. 
Crearea norilor nu era o problema pentru tehnologia extraterestră și într- 
adevăr oamenii de știință ai Frăției deţin în prezent tehnologia de a 
manipula vremea, cel puţin pe zone restrânse. N-am niciun dubiu că un 
eveniment s-a petrecut în Sinai, dar nu sunt convins că lui Moise i s-au dat 
toate acele „Să nu...”. Mai probabil e ca întreaga poveste a poruncilor să 
fie un mit, iar legile israeliților să nu provină de la Moise. Există 
nenumărate poveşti similare, spuse de civilizaţii diferite, fiecare 
revendicându-și-le și doar schimbând numele implicate. Dogma și 
ceremoniile religioase ale izraeliţilor erau bineînţeles influențate de 
egipteni, toate fiind aduse în acea ţară. Îmbrăcămintea preoţilor lor era 
inspirată din Egipt. Uneori, evident, de-a lungul călătoriei, izraeliții aveau 
perioade de foamete și sete, în timp ce mergeau prin zonele deșertice. 
Potrivit poveștilor, în asemenea perioade au fost ajutaţi de mana din cer. 
În unele cărți este ilustrată ca o pâine căzută din cer. De fapt, mana e o 
substanţă lipicioasă, produsă de un arbust din deșert. 

După ce au ajuns pe „pământul făgăduit” al Canaanului, comunicațiile lui 
Moise, indiferent de sursa de la care proveneau, au avut consecinţe 
nefaste. Poate comunicatorului lui Moise i s-au dat informaţii inexacte, 
dintr-un anume motiv. Izraeliţii au găsit acolo oameni bine înarmaţi, în 
cetăţi zidite care au rezistat asaltului lor. Moise i-a convins că pământul 
promis era ocupat abuziv. Era din ce în ce mai puţin iubit, izraeliţii 
pribegind în deșert încă 40 de ani înainte să devină războinici temuti și 
barbari. Moise se stinge și loshua, un războinic, îi ia locul. Rezistenţa de 
pe pământul făgăduit le era încă superioară, dar sub comanda lui loshua 
au alungat poporul arab de păstori dintr-o zonă întinsă, numită Palestina. 
Izraeliţii au devenit un popor de agricultori, fiecare trib fiind condus de un 
șeic. Erau foarte primitivi. Aveau încă unelte din piatră; făceau sacrificii 
animale către Iehova, care era venerat și adesea văzut în moduri care 
sugerează implicarea extraterestră. Iehova cerea mereu sacrificii animale, 
fiind clar sub controlul Conștiinţei Luciferice. Să fii circumcis cu o piatră 
ascuţită era ceva barbar. Unii izraeliți au întors spatele instrucţiunilor lui 
Iehova, venerându-l pe Baal - Bel, Fiul lui Dumnezeu din Mesopotamia. Cu 
trecerea timpului, atributele date lui Iehova și Baal s-au contopit. 


În jurul anului 150 î.e.n., intră în scenă profetul (channelerul) Samuel. 
Izraeliţii erau acum conduși de filisteni, Samuel inspirându-le dorinţa de 
libertate. Saul devine rege împotriva dorinţei lui Samuel, preluându-i și 
postul de mare preot. El va transforma tribul lui Iuda într-o forţă 
dominantă a israeliților, apărându-se de filisteni și asigurând 
independenţa. David era marele rival al lui Saul. Pentru a scăpa de furia 
lui Saul, David pleacă în deșertul Iudeii, unde duce o viaţă de criminal, 

plină de fărădelegi. Bărbaţi, femei și copii au fost uciși de David și de 
banda lui. Mulţi erau dezmembraţi sau arşi de vii. Îl consulta mereu pe 
Iehova înainte să fure sau să ucidă și de fiecare dată primea permisiunea. 
Puteţi vedea cum măcelurile sunt justificate în numele unui zeu atunci 
când canalizezi o entitate vibraţională inferioară sau te amăgești singur cu 
propriile gânduri. Asta e istoria religiei... 

David devine rege după ce el și bandiții lui își unesc forţele cu filistenii și 
cuceresc ludeea. Apoi se întoarce împotriva filistenilor, pe care-i învinge, 
preluând progresiv Ierusalimul. De la cuvântul filisten va fi dat numele 
Palestinei după victorie. Armatele lui David erau nemiloase, adesea 
arzându-și și dezmembrându-și victimele. Agresiunea și setea lui pentru 
putere alimentau expansiunea imperiului lui în Canaan, restul Siriei și 
Arabia de Nord. El și izraeliţii controlau acum o regiune întinsă de la 
Eufrat la Marea Roșie. Așa s-a născut imperiul israelit sub controlul Casei 
lui Iuda. Ne aflăm acum în perioada de dinainte de 1.015 î.e.n. 


Așa cum a scris Arthur Findlay în capodopera sa, „Blestemul ignoranței”, 
în secolul trecut, oamenii erau încă amendaţi sau închiși în Britania pentru 
că îndrăzneau să-i critice pe David și alţi eroi ai Vechiului Testament, 
consideraţi mesageri ai lui Dumnezeu. După David, a urmat fiul său 
Solomon, omul plin de „înţelepciune”, potrivit legendei. De fapt, el nu avea 
deloc mai mult respect pentru viaţa umană decât avusese David. Şi-a ucis 
fratele, moștenitorul de drept după legile lor, pentru a deveni rege. 
Solomon va deveni un membru important al Frăției după ce ajunge 
consilier al faraonului Shishak I, și se va căsători cu fiica acestuia. Cât 
timp s-a aflat în Egipt, a fost iniţiat în Frăţie la El Amarna, iar după ce s-a 
întors în lerusalim, a construit faimosul templu al lui lehova. Era un 
templu al Frăției, Solomon invitând breslele de zidari ai Egiptului, 
strămoșii francmasonilor, pentru a ajuta la construcţie. Mulţi francmasoni 
sunt minţiți că organizaţia lor a fost fondată odată cu construirea templului 
lui Solomon, acest lucru adăugându-se la mitul care spune că 
francmasoneria este legată de Biblie și Pământul Sfânt și că este în 
serviciul „Marelui Arhitect al Universului” - Dumnezeu. De fapt, a început 
cu mult timp înaintea lui Solomon și, în cazul elitei sale, răspunde în faţă 
unui stăpân total diferit. Albert Pike, Mare Comandor al Consiliului 
Suprem al Francmasonilor din America în anii 1870, a spus: „Religia 
masonică, pentru noi, cei inițiați în Gradele Înalte, trebuie menţinută în 
puritatea doctrinei lui Lucifer”. Ei nu le spun iniţiaţilor inferiori acest 
lucru, până când nu acceptă să se supună cu un jurământ autorităţii 
stăpânului venerat. 


Frăția secretă a Babilonului și Egiptului s-a răspândit repede, ca și 
infiltrarea ei negativă. A ajuns în alte părți ale Orientului Mijlociu, unul din 
cei mai cunoscuţi promotori ai acesteia fiind regele-zeu caananit, 
Melchizedek. Preoţimea lui purta faimosul simbol al Frăției, şorțul, 
combinând cu acesta un alt simbol, mielul, șorțurile lor fiind făcute din 
piele de miel. Francmasonii încă mai procedează așa. Frăția este extrem 
de puternică și activă în Israel și în cultura ebraică în general. Cu 
experienţa sa mistică, cabala reflectă practicile clasice ale societăţilor 
secrete ale Frăției. Ordinul lui Melchizedek este cabalistic și promovează 

filozofia unei guvernări mondiale, care este ţinta mișcării negative a 
Frăției. 

Templul lui Solomon nu era decât o măcelărie unde se sacrificau 
nenumărate animale zilnic, pentru a satisface dorințele lui Iehova. Un 
mare preot și o armată de 30.000 de preoţi „mai mici” erau sprijiniți prin 
contribuţia oamenilor pentru a îndeplini acest masacru. Ceea ce făceau nu 
avea nicio legătură cu spiritualitatea. Nu erau decât niște măcelari. 
Preoţii, care preluau în religia lor de la mediumi și canalizatori ca sursă 
acceptată dorinţa lui Iehova, au anunţat că zeul lor preferă sacrificii 
animale și nu grâne și vegetale. Grânele trebuiau arse, ca parte a 
sacrificiului, dar animalele trebuiau doar ucise, preoţii având ulterior 
dreptul să mănânce și să vândă restul. Această mentalitate era încă vie în 
secolul al XVII-lea la proiectarea primului far. Trinity House a fost ridicată 
de Henry al VIII-lea pentru Frăția Trinity. Datoria lor era să se roage 
pentru sufletele oamenilor pierduţi pe mare. În schimb, li se dădea dreptul 
de a-și însuși tot ce găseau pe corăbiile naufragiate pe coasta Angliei. 
Atunci când s-a propus construirea Farului Eddystone, Trinity House s-a 
opus, deoarece, cu cât mai puţine ar fi fost corăbiile naufragiate, cu atât 
mai puţin ar fi recuperat și ei. 


Sub domnia lui Solomon, credinţele egiptene și feniciene vor fi absorbite în 
credința izraelită în Iehova, iar adevărurile, jumătăţile de adevăruri, 
miturile și minciunile începeau să fuzioneze odată cu trecerea secolelor. 
După moartea lui Solomon, imperiul iudeu s-a prăbușit, celelalte triburi ale 
Israelului începând să se revolte. Au apărut două grupuri distincte, 
izraeliţii în nord, incluzând Samaria și Galileea, și evreii din Iudeea de sud. 
A reapărut venerarea lui Baal, pentru a o contesta pe cea a lui Iehova, dar 
profeţii Ilie și Elisei au desființat venerarea lui Baal, Iehova devenind 
singurul dumnezeu. Femeile erau tratate îngrozitor. Erau cumpărate și 
vândute, iar după ce soţii lor mureau, deveneau parte a proprietăţii, 
precum bovinele și Pământul. Incestul era ceva obișnuit, iar copiii erau 
vânduți, maltrataţi și sacrificați. Sclavia abunda. 

Poporul lui Israel credea că ei erau oamenii aleși de Dumnezeu pentru a 
moșteni Pământul, dar un pastor pe nume Amos i-a anunţat că a comunicat 
cu lehova, care i-a spus că regatul lor urma să le fie luat. Chiar mai rău, 
Iehova îi va conduce pe agresori, fiindcă poporul ales i-a sfidat poruncile. 
Amos a avut dreptate, războiul s-a încheiat în 745 î.e.n. în favoarea 
asirienilor, care au cucerit teritoriile Israelului. Cele 10 triburi din nord au 
început să se dezintegreze, proces pe care babilonienii, persanii, greci și 
romanii l-au finalizat. Amos, Hosea și alți profeţi au îndepărtat poporul de 
credinţa într-un zeu naţionalist, slăbind puterea preoţilor. Ei preferau să 
promoveze un Dumnezeu mai bun, mai milos și mai drept, ce vorbea 
pentru toţi oamenii și nu doar pentru izraeliţi. Asirienii au invadat Samaria 
și mai apoi ludeea, care până în acel moment era îndrumată de profetul 
Isaia. Acesta s-a dovedit un om cu o oarecare înţelepciune și previziune, 
dat fiind nivelul lui mai înalt de conștiință, faţă de alţii. Dar după moartea 
lui, vechea credința în Iehova a revenit, împreună cu puterea preoților, 
sacrificiile umane și animale. Alţi preoţi precum Ieremia, au avertizat în 
privinţa consecinţelor. El a prorocit distrugerea Ierusalimului și a 
Templului (măcelăria) construit de Solomon. Predicţiile lui Ieremia s-au 
adeverit atunci când caldeenii, sub conducerea lui Nabucodonosor, au 

atacat și înfrânt poporul Iudeei, evreii. În anul 586 î.e.n., Iudeea nu mai 
exista, iar lerusalimul era în ruina. 


Evreii s-au împrăștiat de-a lungul Caldeei, așa cum se întâmplase odată cu 
izraeliții. Acolo au absorbit obiceiurile și credințele poporului 
mesopotamian, mulţi dintre ei schimbându-și obiectul devoţiunii, de la 
Iehova la Bel. Exilaţii au moștenit regula caldeenilor de odihnă în ziua a 
șaptea, Sabatul, iar când au revenit la Iehova, tradiţia a pătruns în biserici 
sau sinagogi, unde se adunau pentru a asculta scrierile profeților. După ce 
au fost eliberați de persani, au adus obiceiurile și credinţele 
mesopotamiene înapoi în Samaria și ludeea, împreună cu unele relicve 
sacre, incluzând sfeșnicele de aur pe care Nabucodonosor și le însușise. 
Acum, așteptau apariţia lui Mesia pentru a-i conduce către adevăratul lor 
destin, deși mulţi evrei rămași în Babilon și în alte zone nu au ales să se 
întoarcă pe pământul făgăduit. 

Ideea de Mesia a fost preluată fie de la persani, fie de la egipteni, evreii 
asimilând credinţa în învierea corpului fizic și a milionului de ani de 
dreptate. Palestina a fost condusă de persani, dar evreilor li s-a permis să- 
și reconstruiască templul în Ierusalim și să aibă propria ierarhie religioasă. 
Influenţa babiloniană în gândirea și credinţa ebraică s-a accentuat. Sub 
îndrumarea a doi bărbaţi pe nume Ezra și Neemia, societatea evreiască a 
început să se civilizeze. Amândoi erau extrem de influenţaţi de timpul 
petrecut în Babilon, unde au auzit povestirile caldeene despre Turnul lui 
Babel, Marele Potop și Noe. Ezra a rescris Cartea Legilor, care fusese 
distrusă în timpul jefuirii templului, iar legile despre care el spunea că au 
fost date de Moise nu erau altceva decât credinţele pe care Ezra le-a 
preluat din Babilon, la fel ca Sabatul și ideea că în cea de-a șaptea zi 
Creatorul s-a odihnit. 

Influenţa evreiască s-a extins în Orientul Mijlociu. Grecii le-au dat numele 
de evrei, ceea ce înseamnă „poporul din alta parte” (din Mediterana). 
Unele texte ebraice au fost traduse în greacă. Evreii au devenit mai 
degrabă negustori și cămătari, decât producători. Alexandru cel Mare, un 
om în mare parte asemănător regelui David, a preluat imperiul 
macedonean de la tatăl lui, cucerind Egiptul și pământul pe care îl știm 
drept Palestina. La moartea lui Alexandru, unul din generalii lui, Ptolemeu 
I, a preluat Ierusalimul. Nu i-a fost greu, fiindcă i-a atacat de Sabat, iar 
evreii au refuzat să lupte în ziua lor sfântă. Influenţa grecească asupra 
poporului din Ierusalim a crescut, existând o dispută între evreii elenizaţi 
(influența grecească) și cei care doreau să păstreze vechile căi ale lui 
Iehova. Conflictul a erupt, permițându-i regelui Siriei, Antiochus al IV-lea, 
să preia puterea în Ierusalim. Cât de ironic pare ca Ierusalim să însemne 
„Cetatea păcii”, când povestim despre această continuă vărsare de sânge! 
Antiohus a încercat să impună obiceiurile grecești printre credincioșii lui 
Iehova, insistând ca ei să venereze un zeu pe nume Jove. A urmat o baie de 
sânge, din cauza rezistenţei susținătorilor lui Iehova. 


Tema conflictului constant va urma de-a lungul istoriei umanităţii. 
Conștiinţei Luciferice și expresiei umane a acelei conștiințe nu le păsa ce 
stârnește conflictul: sentimentul de superioritate religioasă sau rasială, 
lăcomia, setea de putere, orice. Ei vor sprijini o naţiune doar în beneficiul 
lor, distrugând-o când nu le va mai fi utilă. Tot ce-și doresc ei este ca 

energia negativă să fie produsă în abundență, pentru a-i servi stăpânului, 
Lucifer, și pentru ca oamenii să rămână atât de divizați și scufundaţi în 
frică și în tensiunea zilnică a vieţii, încât să nu-și deschidă mintea și să 
vadă cine sunt și ce se întâmplă cu adevărat. 

Conflictul și divizarea sunt ţintele preferate ale conștiinței nearmonioase și 
îi servesc scopul. Adesea, acest lucru va fi stimulat printr-un atac direct 
asupra minţilor umane de către Conștiinţa Luciferică ce manipulează 
emoţiile umane negative ale ego-ului - lăcomia și dorința de putere. Nu 
trebuie să afectezi prea mulţi oameni pentru a isca un război, dat fiind că 
în aproape toata istoria umanităţii hotărârea unui rege, regină sau dictator 
a decis soarta a milioane de oameni care n-au dorit să lupte. Trebuie doar 
să afectezi gândirea unei părti, fiindcă odată ce ea atacă, cealaltă parte 
trebuie să se apere și astfel începe războiul. Poţi începe un război afectând 
mintea unei singure persoane, și dacă el sau ea se întâmplă să fie o 
încarnare a Conștiinţei Luciferice, totul devine o joacă de copii. Societăţile 
secrete negative ale Frăției, în multele lor forme, au avut un rol important 
în crearea artificială de conflicte, prin tragerea sforilor din umbră și 
plasarea membrilor ei în poziţii de putere. Deoarece are atât de multe 
nivele ale iniţierii, un nivel poate manipula nivele inferioare, care n-au 
nicio idee în ceea ce privește agenda pe care o urmează superiorii lor. 
Acest lucru se aplică în mare măsură politicienilor contemporani. În acest 
fel, oameni de bună credinţă pot ajuta la începerea unui conflict, deși nu 
vor. Să spunem că un membru al Frăției este informat în legătură cu 
planul Națiunii A de a ataca sau submina Natiunea B. Acel membru va fi 
convins să-i avertizeze pe conducătorii Națiunii B despre ceea ce se 
întâmplă. El ar face-o, având cele mai bune intenţii. Dar nu va ști că un alt 
membru, dintr-o altă ramura a Frăției, transmite Națiunii B exact același 
lucru despre Natiunea A. Acei membri ai Frăției cred că procedează corect 
și nu vor ști niciodată că au fost folosiţi pentru a isca un conflict care altfel 
n-ar fi început. Deoarece organizaţiile se bazează pe discreţie și pe nivele 
de inițiere despre care treptele inferioare nu știu nimic, foarte puţini 
controlează restul, care pot fi ființe morale, ce nu doresc să-i rănească pe 
alţii. Așa se întâmplă în Frăţie. Sună simplist, lucrurile fiind adesea mult 
mai complicate, dar sunt temele fundamentale privind manipularea, 
agenţii, provocatorii și asasinatele secrete ale Frăției. De-a lungul istoriei, 
această societate a iscat conflicte, stând în spatele multor orori care au 
afectat umanitatea. 


Invadatorii Ierusalimului au fost într-un sfârșit îndepărtați, dar disputa 
internă a continuat între două facţiuni ale religiei ebraice, farisei și 
saduchei. Romanii au cucerit Iudeea și Ierusalimul în 63 î.e.n., iar după un 
conflict înverșunat, au impus populaţiei un print arab pe nume Irod în anul 
37 î.e.n. Majoritatea membrilor Sinedriului, consiliul evreiesc - cel mai 
înalt for al justiţiei, s-au opus lui Irod, fiind uciși odată ce el a obţinut 
controlul. De asemenea, a zdrobit puterea saducheilor, membrii unei secte 
religioase ostilă fariseismului. Astfel, fariseii și-au întărit puterea. Irod a 
murit în anul 4 î.e.n., conflictul intern începând din nou. Romanii și-au 
asumat controlul, domnind printr-o serie de procuratori, unul din ei pe 
nume Pilat din Pont. În acele vremuri și pe acel fundal politic și religios s-a 
născut un copil pe nume leshuah. Povestiri din viaţa lui vor fi traduse mai 
târziu în greacă, iar mai apoi, acest nume evreiesc, leshuah, va deveni 


44 


versiunea greacă a numelui lisus. Așadar, suntem absolut siguri că numele 
lui nu era lisus! Totuși, voi continua să folosesc acest nume aici pentru 
simplificare și fiindcă nu contează cum se numea. Ceea ce a făcut e mai 
important. 


Cred că lisus s-a născut esenian. Timp de 200 de ani înainte de nașterea 
lui, un grup numit Esenieni sau Therapeutae (care înseamnă vindecători) 
au trăit în Egipt și Palestina. Erau inspirați mai mult de filozofia budistă 
decât de cea ebraică și cel mai probabil credinţele lor își au originea în 
India, deși, la rândul lor, indienii au fost influenţaţi de gândirea egipteană. 
E posibil ca Buddha, Socrate și lisus să fi fost aceeași conștiință și cu 
siguranţă același sine superior global. 

Istoricul evreu din primul secol al e.n., Iosephus, i-a descris pe esenieni ca 
cei mai onești oameni din lume. Mai spunea că se conduceau în viaţă după 
valorile dreptăţii și egalităţii. Erau vegetarieni, opunându-se sacrificiilor 
umane și animale. Pentru acele vremuri, aveau o abordare foarte diferită a 
vieţii și comportamentului. Esenienii aveau un număr de centre în Egipt și 
Palestina, iar în comunitatea lor trăiau și laici. Erau mai cunoscuţi pentru 
așezările lor din Qumran, de-a lungul Mării Moarte, unde au fost găsite 
Scrierile de la Marea Moartă, în 1947, și mai jos, la poalele unui munte 
mare și plat, numit Masada. Aici, evreii s-au revoltat împotriva stăpânirii 
romane, comițând o sinucidere în masă, pentru a nu fi capturati în 73 e.n. 
Am vizitat ambele locuri cu ocazia unei călătorii de neuitat în Israel în 
1993. Iubirea pe care am simtit-o curgând prin mine în acele puncte era de 
nedescris. La Quamran m-am trezit spunând: „Le iert totul”, deși nu știam 
de ce am spus acest lucru sau de unde mi-au venit cuvintele. 

Esenienii erau o frăţie care împlinea în secret o mare operă. Dar subliniez 
încă o dată că discreţia nu înseamnă neapărat conspirație în momente de 
mare impunere religioasă. Au existat vremuri în care era vital să-ţi păstrezi 
credințele și cunoașterea în secret, pentru a supravieţui. Nu cred că 
esenienii erau oamenii perfecţi, așa cum uneori se susţine, dar în general 
am o impresie bună despre ei și oricum, cred că lisus era un caracter atât 
de puternic, încât era capabil să gândească singur și nu să accepte orbește 
un sistem de credinţe. În vestul american a existat odată un fermier pe 
nume Maverick, care a refuzat să-și ardă cu fierul roșu animalele. Cuvântul 
„maverick” a început să fie folosit pentru a denumi oamenii care refuza să 
fie însemnați și afiliaţi unei organizaţii sau grup. Cred că sub această 
definiţie, lisus era un „maverick”. Mai cred că bărbatul cunoscut ca Iosif 
din Arimateea a fost tatăl lui lisus, iar nu unchiul lui, așa cum susţin 
povestirile biblice. E un gând care continuă să-mi vină în minte iar și iar, 
existând și alţii care au canalizat această informaţie. Nimeni nu știe sigur 
amănuntele, dar este evident că Iosif din Arimateea era foarte apropiat de 
lisus. 

Iosif era esenian, la fel ca Maria. E posibil ca esenienii să-i fi spus despre 
un copil pe care Mariei i s-a cerut să-l conceapă cu Iosif din Arimateea, 
pentru asigurarea unei combinaţii genetice potrivite. Esenienii credeau că 
acest copil era predestinat, iar Maria, pe atunci doar o copilă, probabil de 
14 ani, a acceptat. Iosif, care în evanghelii apare ca soţ al ei, devine 
tutorele lui lisus, făcând și alți copii cu Maria. Dar cred că tatăl genetic al 
lui lisus a fost Iosif din Arimateea. Acesta era un secret știut de puţini. 
Iosif din Arimateea era un latifundiar, om de afaceri bogat și membru în 

consiliul evreiesc, sinedriul. Păstrarea în secret a legăturilor de sânge ale 
lui lisus era vitală, dacă se dorea ca el să joace un rol determinant în 
planul general. 

Observăm din nou aici o încarnare foarte semnificativă a conștiinței 
voluntare. Povestea lui lisus și a altora din Orientul Mijlociu a fost doar o 
parte a ceea ce se întâmpla în acea perioadă. Peste tot în lume, alţi 
voluntari s-au încarnat pentru a le coordona munca. Mulţi nu știau ce se 
întâmplă în Palestina, dar cu toţii erau coordonaţi de la un nivel înalt, în 
același fel în care se întâmplă și azi. lisus și-a petrecut primii ani ai vieții 
printre esenieni, în Qumran, și apoi în Egipt, deschizându-și adevăratul 
sine, amintindu-și cine este și de ce se află aici. A primit și informaţii fără 
importanţă, și explicaţii luminate și a fost alegerea lui să vadă diferenţa. 
lisus a călătorit departe în așa-zișii „ani pierduţi”, pe care Biblia nu-i 
amintește. A trecut prin Mesopotamia în drumul spre India și Kashmir, 
fiind mai departe influenţat de cuvintele lui Buddha (citiţi A search for the 
Historical Jesus de prof. F. Hassnain). Și-a petrecut câţiva ani cu gânditorii 
budiști, impresionându-i prin cunoașterea și înţelegerea lui. A călătorit de 
asemenea în Grecia și Anglia împreună cu Iosif din Arimateea, importând 
cositor din Cornwall. Învăţa tot timpul (aducându-și aminte) și transmițând 
mai departe cunoașterea. Canaliza de-asemenea energii extrem de 
puternice în rețeaua energetică a Pământului. El poseda un câmp 
energetic care-i permitea să canalizeze energii de putere imensă, care i-ar 
fi „prăjit” pe majoritatea oamenilor. Nu spun că la vremea aceea lisus 
înţelegea tot ce se petrecea cu el și de ce făcea anumite lucruri. Simţea 
doar impulsul de a le face. Cu siguranţă prevedea consecinţele provocării 
statu quo-ului politic, economic și religios al vremii, dar îndemnurile 
sinelui lui superior erau imposibil de ignorat. Multe lucruri le făcea pur și 
simplu fără să știe de ce. E ca senzaţia pe care-o avem atunci când știm că 
ce facem va avea un rezultat neplăcut, dar cumva continuăm să-l facem. 
Cunoașteţi acest sentiment? Și eu... 

Provocarea deschisă, verbală a lui lisus faţă de ordinea instituită și 
distructivă era un efort de a trezi oamenii, prin apelarea directă la 
conștiința lor inferioară. Dacă conștiința superioară a omului nu poate 
comunica îndeajuns de puternic cu conștiința lui inferioară, informaţia 
poate fi canalizată printr-o altă persoană. Astfel, lisus vorbea direct 
conștiinței inferioare prin voce, către ureche. Așa se petrec toate 
comunicațiile spirituale. Cred că zona din jurul Palestinei, Egiptului și 
Orientului Mijlociu a fost centrul unei reţele de energie temporală, creată 
după sfârșitul Atlantidei, iar dacă conștiința oamenilor ar fi putut fi 
crescută în acea parte de lume, acest lucru ar fi avut un efect considerabil 
asupra planetei, deoarece energia ar fi fost canalizată în reţea din acel 
punct. Acestea erau sarcinile duble ale lui lisus și ale celor din jurul lui. Nu 
erau prea ușor de îndeplinit. Încarnarea în ceața de energie negativă 
densă, dezechilibrată care devora această planetă făcea totul și mai greu. 
Știu că exista oameni care cred că tot ce se întâmplă pe Pământ face parte 
din Marele Plan, Planul Divin. Eu nu cred asta. Simt mai degrabă că ceea 
ce vedem pe Pământ este turnura nefericita și inutilă pe care a luat-o 
această perioadă a oportunității și abilității Conștiinţei Luciferice. Există 
un plan general a ceea ce trebuie să se întâmple, dar există și multă 
impredictibilitate în ceea ce privește comportamentul și reacţia oamenilor. 
Mare parte din acest comportament nu este opera sau Creaţia Sursei sau a 

nivelelor noastre înalte. Este consecinţa energiei negative dezechilibrate, a 
densităţii mărite a acestei frecvenţe, Conștiința Luciferică și nonsensul 
total care este transmis pentru a îndoctrina fiecare nouă generaţie în 
conștiința ei inferioară cu același nonsens. Asta se petrecea și în timpul lui 
lisus. 

Ideea că acest om trebuia să fie crucificat și să moară într-un mod atât de 
barbar pentru ca Dumnezeu să poată ierta păcatele întregii omeniri e cea 
mai monumentală aberaţie pe care am auzit-o vreodată. Niciodată n-am 
înţeles cum de atât de mulţi oameni cred sincer asta. 

Autoritatea și forța pe care lisus le inspira au dus la acea conspirație 
pentru a-l reduce la tăcere. Ierarhia religioasă a plănuit-o împreună cu 
romanii, care nici ei nu voiau ca acest agitator să facă valuri. Forţele de 
ocupaţie, fie ele fizice, economice sau mentale, știau că oamenii periculoși 
care-i încurajează pe alţii să facă la fel sunt și mai periculoși. Conștiinţa 
Luciferică lucrează prin intermediul acestor oameni, pentru a obţine 
rezultatele propuse. Oficial, lisus a fost crucificat, primind pedeapsa 
romană din acea vreme, dar eu nu cred ca a murit astfel. 

Din câte știu eu și au scris alţii, există prea puțin adevăr în crucificarea lui 
lisus. Iosif din Arimateea a fost actorul principal în planul de a se asigura 
ca lisus nu va muri pe cruce. El deţinea zona cunoscută ca Grădina 
Ghetsimani din apropierea Muntelui Măslinilor, în afara zidurilor orașului 
Ierusalim. Fiind membru al Consiliului Evreiesc, Sinedriul, știa exact ce se 
spunea despre lisus. Un alt esenian, membru al Sinedriului, Nicodim, îl 
sprijinea în secret pe lisus și-l ajuta. Şi el era esenian. De fapt, exista o 
grupare secretă de esenieni, neînregistrată de istorie, care lucra în numele 
lui Iisus și la planul global cu mult mai eficient decât de acei așa-ziși 
„apostoli”. Cel puţin unii dintre ei nu cunoșteau întregul adevăr a ceea ce 
se întâmpla, deoarece cu cât știau mai mulţi, cu atât șansa ca ceva să 
scape, stricând toată munca, era mai mare. lisus, Iosif și alţi esenieni au 
pus la cale un plan necunoscut de apostoli și chiar de mama lui, Maria și 
compania lui apropiată, posibil soţia, Maria Magdalena. Planul era ca lisus 
să supravieţuiască pe cruce. Existau trei mari motive pentru acest lucru, 
deși fără dubiu existau și altele: 


1. Pentru a anihila presiunile celor care-l sprijineau pe lisus, inclusiv 
esenieni, fiindcă existau foarte mulţi, chiar și romani, care răspândeau 
ideea că înlăturarea lui era necesară. Moartea publică și umilirea lui lisus 
ar fi dispersat această dorinţă crescândă de înlăturare a sprijinitorilor și 
familiei lui. Iosif chiar ar fi sugerat această desfășurare de întâmplări, ca 
alternativă la distrugerea statu guo-ului. 

2. Ei știau că oamenii care pun la îndoială convenţia au adesea mai multă 
influenţă după ce mor (sau se crede că sunt morţi) decât când sunt în 
viață. Vedeţi exemplul lui Confucius. 

3. Pentru a trece printr-o mare suferinţă și traumă, cu intenţia de a ajuta 
Pământul și umanitatea. 

Prin sacrificiul său, lisus ar fi creat o energie a iubirii de o intensitate și 
putere fantastice. lar pe Pământul deţinut de Iosif din Arimateea se afla 
unul din punctele cheie ale inimii centrale din reţeaua post-atlantă. In 
acest punct a avut loc crucificarea. 

lisus știa totul, fiind un excelent medium, într-o legătură constantă cu 
nivele superioare. El și grupul lui au pus la cale un plan secret iar 
frecvențele înalte au lucrat din dimensiunile lor, ajutând la îndeplinirea lui. 
Sincronizarea trebuia să fie perfectă. Cei care erau crucificaţi erau lăsaţi 
pe cruce un timp suficient pentru a muri, de obicei trei zile. lisus n-ar fi 
supraviețuit dacă nu se acţiona într-un fel. Singurul mod prin care i se 
putea scurta timpul pe cruce era ca totul să se petreacă în orele de 
dinaintea zilei de sâmbătă, sabatul evreiesc. Nimănui nu i se permitea să 
fie executat și îngropat în timpul sabatului. Metoda obișnuită era ruperea 
picioarelor cu o serie de lovituri. Era fatal pentru orice crucificat de 
încheieturi pe o cruce; procedura era macabră, așa că nu voi intra în 
detalii. Prin urmare, ei trebuiau să găsească o cale de a face aparentă 
moartea lui lisus înainte de sfârșitul zilei de vineri. 

lisus și-a făcut intrarea în lerusalim în așa fel încât să coincidă cu 
sincronizarea pe care el și Iosif au pus-o la cale. Izgonindu-i deschis și 
public pe cămătarii din Templu, a provocat intenţionat o agitație generală 
de nemulțumire în jurul autorităţilor romane și evreiești. În acest fel, 
provoca o acţiune imediată împotriva lui. Mult-bârfitul Iuda era crucial în 
complot. El era inclus în plan și l-a „trădat” pe lisus la momentul potrivit, 
pentru a menţine stricta sincronizare a desfășurării evenimentelor. În 
fundal, Iosif și Nicodim lucrau în interiorul Sinedriului pentru a se asigura 
că membrii acestuia reacționau după grafic. 

Arestarea, interogatoriul ierarhiei evreiești și Pilat au respectat timpul de 
desfășurare prezis, lisus fiind condamnat și crucificat în ziua de vineri. 
Crucificarea a avut loc în vecinătatea Grădinii Ghetsimani, proprietatea lui 
Iosif din Arimateea. Dacă s-ar fi văzut că lisus era încă în viaţă la sfârșitul 
acelei zile, ar fi fost omorât, pentru a evita intrarea în sabat. Esenienii erau 
bine cunoscuţi pentru cunoștințele lor privind ierburile și plantele pe care 
le foloseau în vindecări. N-ar fi fost nicio problema pentru ei pregătirea 
unei mixturi care să dea aparenţa morții fizice. Într-adevăr există multe 
exemple documentate ale unor astfel de droguri în culturile antice, inclusiv 
cel cunoscut drept Toska, o băutură făcută din vin acru și pelin. Femeile 
evreice dădeau această băutură crucificaţilor pentru a-ai ajuta să-și piardă 
cunoștința. Din nou, la timpul potrivit, lui lisus i s-a dat o licoare pe un 
burete pus la gură, pretinzând că i se dă să bea apă. Curând după asta, a 
părut că s-a sfârșit. „A părut” doar, fiindcă deși era extenuat și într-o mare 
suferință și durere, era încă viu. Un eveniment nefericit, neprevăzut, a fost 
atunci când un soldat l-a străpuns cu sabia într-o parte după ce a fost dat 
jos de pe cruce. Acest gest a produs mult sânge, o altă indicație că era încă 
în viaţă. Cu câteva ore înaintea aparentei lui morți, lisus era punctul focal 
al unei vaste energii canalizatoare, coordonată de nivele înalte ale 
conștiinței pe toată planeta. Voluntari încarnaţi în toate culturile erau 
implicaţi, deși nu puteau ști că ceea ce fac se oglindea pe cuprinsul 
planetei. 

Iosif din Arimateea s-a dus imediat la Pilat, cerând permisiunea să ia 
corpul lui lisus pentru înmormântare. Pilat a fost de acord, după ce a 
remarcat cu uimire că lisus a murit atât de repede, cerând confirmarea. În 
pregătirile pentru ce avea să se întâmple, Iosif a construit un mormânt în 
Grădina Ghetsimani, în așa fel, încât lisus să fie luat de pe cruce în 
siguranţă, până la mormânt și în cel mai rapid mod. Cu cât totul se 
întâmpla mai repede, cu atât mai mică era șansa ca cineva să înţeleagă ce 

se petrece, și cu atât mai devreme i se putea face tratamentul recuperator. 
O piatră imensă a fost pusa la intrarea în mormânt, pentru siguranţa că 
nimeni nu va putea vedea ce se întâmplă înăuntru. În mormânt, așteptând 
aducerea lui lisus, se aflau vindecători esenieni purtând robe albe, care au 
început imediat procedurile de vindecare. lisus se afla într-o stare proastă, 
dar vindecătorii l-au stabilizat. Sub protecţia întunericului, piatra de la 
intrarea în mormânt a fost trasă și lisus dus în comunitatea eseniană din 
Qumran. După o lungă convalescenţă, s-a recuperat, părăsind regiunea 
împreună cu losif și cele două Marii, pentru a-și continua lucrarea de 
canalizare a energiilor și transmitere a informaţiilor. Eu cred că a călătorit 
în Italia, Creta, Franţa și India, murind de bătrâneţe în Kashmir. Unii 
cercetători cred că în perioada aceasta era cunoscut sub mai multe nume. 
În Kashmir de pildă, îl chema Yuzu Asaph. Mormântul lui se află încă 
acolo. Totuși, alţii cred că Iisus și-a sfârșit zilele în Franţa. În timpul unei 
viziuni a crucificării pe care am avut-o la un moment dat, am canalizat o 
serie de propoziţii scurte care spuneau: „Esenieni, Qumran. Timpul 
vindecării. Iluzie totală. Opoziția crede că am murit. Multe călătorii. Viaţa 
lungă. Trei copii cu două femei”. 

Pare cam trasă de păr supraviețuirea după o crucificare, dar istoricul 
Iosephus a documentat povestea a unui om cunoscut de el care a fost dat 
jos de pe cruce viu, supraviețuind. Iosephus îl cunoștea pe om, pledând să 
fie cruțat în fața comandantului roman Titus. Titus a fost de acord și omul 
a fost dat jos de pe cruce, acordându-i-se îngrijiri medicale. Chiar și azi în 
Filipine există oameni care se oferă să fie crucificaţi ca parte a unui ritual 
bizar, pentru a-și confirma credinţa, iar după ce sunt daţi jos de pe cruce, 
la câteva ore, se recuperează. 

Așadar supraviețuirea după crucificare era posibilă, dacă nu erai supus 
acelei orori pentru prea mult timp. Luaţi în considerare și faptul că alte 
nivele l-ar fi putut ajuta pe lisus în acele momente, dându-i energia și 
puterea de a se menţine încarnat. Discipolii, așa cum am menţionat, nu 
făceau parte din plan, în afară de luda, care era considerat, pe drept, cel 
mai de încredere! După ce s-a răspândit zvonul că mormântul e gol și 
imensa piatră dată la o parte, s-a presupus mai întâi că trupul i-a fost furat 
și mai apoi că lisus a înviat, iar trupul lui fizic s-a ridicat la cer. De fapt, el 
se recupera într-o casă împreună cu vindecătorii esenieni înainte să fie dus 
în Qumran. lisus s-a folosit de credinţele evreiești în personajul Mesia și în 
profeţiile vechilor proroci evrei pentru a crea interes în jurul lui și pentru 
cuvintele lui. Era un fel de creare a unei platforme publice prin care putea 
să-și comunice adevărurile. A afirmat că evenimentele din viaţa lui au fost 
prezise de profeţiile antice, dar el și grupul lui secret de susținători creau 
de fapt acele evenimente, în așa fel încât să se potrivească profeţiilor. 
Făcea parte din plan folosirea sistemului de credințe evreiesc pentru a 
căpăta notorietate. Majoritatea apostolilor lui lisus nu știau aceste lucruri. 
Incapacitatea lor de a se dedica total muncii și a înţelege importanţa 
acesteia l-au frustrat pe lisus, fiind mult mai apropiat de Iosif și de grupul 
lui secret. Așa-zișii apostoli erau un fel de „faţadă” pentru ceea ce se 
petrecea cu adevărat în spatele scenei. Pentru ca lucrarea și aparenţa să 
fie credibile, era vital ca ei să nu știe ce se petrecea. Erau foarte 
importanţi pentru lucrare, dar cu condiţia să nu afle întreaga poveste. 
Planul a funcționat impecabil prin faptul că toată lumea a fost păcălită, iar 
lisus a obţinut ceea ce el, familia și cei ce-l sprijineau au urmărit: să 

relaţioneze cu rețeaua energetică. A lăsat în urmă mulţi oameni mișcaţi și 
motivaţi de adevărurile lui simple despre iubire, Creaţie și natura eternă a 
conștiinței. Miturile care de-acum îl vor înconjura l-au făcut cu mult mai 
cunoscut decât fusese cât trăise în Palestina. N-a fost găsită nicio 
menţiune despre el în scrierile istorice ale vremii și totuși priviţi că tot ce 
s-a scris despre el a fost denaturat de religia numită creștinism. Alţi 
oameni au canalizat și văzut aceeași poveste de bază, iar cercetătorii, 
lucrând doar cu informaţii istorice pure (plus ceva inspiraţie divină) au 
ajuns și ei la aceleași teme. 

Faptele asupra cărora nu am nici un dubiu sunt următoarele: întregul 
motiv al încarnării lui lisus; faptul că el nu a murit pe cruce; faptul că nu 
era burlac. Cred că a fost însurat sau cel puţin apropiat de Maria 
Magdalena, cu care a avut doi copii și că a mai făcut un copil cu o altă 
femeie, posibil sora Mariei Magdalena, Marta. Asta i-ar face pe unii 
oameni ai Bisericii să se cutremure de oroare, dar tiparele de energie pe 
care lisus le-a adus prin încarnare nu au fost pierdute. S-au transmis pe 
linie genetică. Asta înseamnă că el trebuia să interacţioneze din punct de 
vedere fizic cu încă un câmp energetic, pentru a crea o anumită energie și 
o combinaţie genetică. Am vorbit mai mult despre acest proces al 
interacțiunii sexuale în cartea Heal the World. 


lisus a fost doar o încarnare voluntară, deși una extrem de semnificativă. A 
jucat un rol eficient și curajos în ajutarea Pământului și umanităţii, dar la 
fel au făcut mulţi alţii. Este un proces continuu și nu ceva ce s-a întâmplat 
doar acum 2.000 de ani. lisus a fost un om deplin din acest nivel fizic, în 
legătură strânsă cu sinele lui superior. Avea sentimente de compasiune, 
iubire dar și momente de furie. Spunea ce gândea și ideea că la un 
moment dat ar fi intrat într-o anumită ceaţă spirituală e departe de 
adevăr. Da, era bun cu oamenii și simţea o mare iubire pentru Pământ și 
umanitate, dar uneori iubirea implică elocvenţă vehementă împotriva 
nedreptăţii. Acest lucru este necesar pentru ca schimbarea să aibă loc și 
oamenii să se trezească. Ironia face ca viaţa lui să fie greșit descrisă, 
transformându-l în cel mai faimos voluntar încarnat. 


După ce lisus a părăsit Palestina împreună cu cele două Marii, Iosif din 
Arimateea și alți adepţi ai învățăturilor lui, gnosticii și eboniţii au fost 
primii lăstari ai religiei ebraice, în afară de esenieni. Nu exista un sistem 
religios global. Fiecare dintre ei avea o viziune diferită în ceea ce privește 
detaliile și rostul vieţii lui lisus. Mulţi, totuși, credeau în întoarcerea lui, „A 
doua venire”, care este de fapt o idee antică, provenită de la venerarea 
Soarelui. Încă o dată, aceste grupări timpurii ale adepților lui lisus erau 
ghidate de canalizatori și puteţi citi referiri la ele în textele antice ca fiind 
„recipiente” pentru „sfântul duh” și „spiritul Domnului”. Citim despre 
oameni cuprinși de sfântul duh, care apoi reproduc cuvintele Domnului. 
Oricine a experimentat sau a asistat la o canalizare știe că o energie intră 
într-un canalizator (channeler). 

